Olen käyttänyt ihan tavallista japanilaista, sähkökitaraa, tai akustista kitaraa. Ohjelmana varsin usein GARAGEBAND -sovellusta. Olen toisinaan ajatellut, että olisi ollut ihan huippua jos aikanaan, 70-luvulla, minulla olisi ollut käytössäni tällaiset pelit ja vehkeet, ja ennenkaikkea jos olisi voinut tuolloin seikkailla netissä. Mutta kun tuo taiteellinen elinympäristö oli sangen niukka, ja musiikillisia virikkeitä niin kovin vähän. Ei puhettakaan että olisin pääsyt missään vaiheessa esimerkiksi vaihto-oppilaaksi Yhdysvaltoihin, tai interreilaamaan joutilaana pitkin maailmaa, tai että olisin voinut laajentaa musiikillista näkökulmaani sentinkään vertaa. Piano oli minulle olemassa korkeintaan haaveissa, eli tiesin että sillä voi soittaa. Ulottumattomissani oli kunnollinen kelanauhuri ja kunnon soittimet, ja muu musiikillinen rekvisiitta. Nykyäänhän melkein jokaisella itseään kunnioittavalla artistilla on kallis kotistudio, jossa paskasta voi jalostaa kultaa, ja tuotteistaa kitarain kautta tuotetun rämpytyksen jaloksi taiteeksi, jossa tehdyt virheet on suodatettu tarkkaan pois. Jotakin kuitenkin oli jo tuolloin tarjolla meikäläiselle karvahattukansallekin. Monet tuonajan tunnetuista artisteista kävivät esiintymässä ihan tavallisilla suomalaisilla tanssilavoilla, kuten Lenne And The Lee Kings, ja monet muutkin suosituista ruotsalaisbändeistä, ja brittitaustainen The Renegades kiersi Suomea lähes puolivakituiseen. Myös useimpia suomalaisia poptähtiä saattoi nähdä milloin missäkin, ja heitä pääsi helposti halutessaan lähelle. Esimerkiksi Kirka oli tunnettu siitä että hän suhtautui ystävällisesti ja mutkattomasti niin sanottuihin ihailijoihinsa ollessaan tauolla tanssilavan takana. Oli ihan niinkuin kuka tahansa meikämanne. Rauhan sairaala vaan hänen, ja kaikkien muidenkin muistolle, jotka ovat jo siirtyneet oikosääristen pataljoonaan. Muistan kuinka Lauritsalassa asuessani eräs lähellä asuva nuoripari kuunteli CCR -yhtyeen musiikkia, ja soitti heidän levyjään. Itse kävin melko aktiivisesti Lauritsalan kirjaston alakerrassa kuuntelemassa niin klassista kuin uudempaa populaarimusiikkia. Näissä tässä tarjolla olevissa videotallenteissa on pitkälti samaa henkeä kuin Lauritsalan aikoihin tekemissäni kasettinauhuriäänitteissä, eli kerralla purkkiin, ja sillä selvä. Että tällaisin eväin liikenteessä tällä kertaa.\nYlläolevassa kuvassa näet ihan itse moottorisahalla veistämäni toteemin, eli jonkinlaisen tontinvartijan, eli tontun – jota myös on ”kyrväksi” kutsuttu, ja onkin sattuvasti sanottu, että ”risti rikkahan pihalla, kyrpä köyhän kalliolla”. Kristinusko sai alkuunsa eniten kattattajia ja uskovia varakkaan väestön keskuudessa. Vaikka ei sen puoleen – ei minulla ole henkilökohtaisesti ollut koskaan minkään valtakunnan ”tonttia”, tai muutakaan merkittävää maallista omaisuutta, mutta ei se mitään, kuten Eemeli aikanaan sanoi. Ja ihan hyvin sanoikin. Joskus kai joku tekee selvityksen esimerkiksi siitä, miten kesämökki – ja huvilakulttuuri ovat hävittäneet kokonaisia eliölajeja sukupuuttoon, ja miten rakentaminen noin yleensäkin toimii vastaavanlaisin tuloksin, mutta siihen saakka luonnon ryöstöviljely saa jatkua, ja ihmiset saavat omistaa palasia luonnista täysin valtuuksin. Olen viime aikoina asunut kaupungissa paikassa, jossa oli ennen hevos – ja lehmihaka, mutta nykyään alue on rakennettu täyteen rumia rakennuskolosseja, ja paikka on lujasti paalutettu betonipylväillä. Paluuta entiseen ei siis ole, ainakaan meidän pienessä kokemushorisontissamme. Onneksemme jääkausi jyrää tämän kaiken taas matalaksi, kun se sitten aikanaan tulee.\nSatuloitu nainen (MP4)\nKlikkaa tästä ladataksesi ja katsellaksesi MP4 videotallenteeni Satuloitu nainen - Click this link to download and watch at my MP4 video clip Satuloitu nainen\nTämän biisin tarina liittyy oppikouluaikoihini (olkoot ne ajat ikuisesti kirotut), jolloin kouluissa järjestettiin konsuja, eli konventteja. Kerran siellä järjestettiin naamiaiset, mutta eihän meikäläisillä ollut muuta naamiaispukua joka nyt sattui olemaan päällä – se paras ja ainoa. Niinpä puin sen taas ylleni ja menin konsuihin G-Miehenä. Minulla oli näet leikkipyssy, jota heiluttelin ainoassa arkipuvussani. Ei siellä kukaan huomannut huijaustani, koska en merkinnyt kenellekään niistä mitään – olinpahan vain roska ikkunanpielessä. Ensimmäiset konsut, joihin minut päästettiin vanhan koulun aikaan, olivat eräänlaisia lastentapahtumia – piirileikkeineen kaikkineen. Minun oli pakko hakea piirileikkiin luokan rumimpia tyttöjä, koska kauniit nakkelivat minulle niskojaan. Oli se, saatana, aikaa. Uudessa koulussa oli jo ihan oikeaa tanssia, ja erilaisia ohjelmanumeroita. Sain itsekin kantaa korteni kekoon, ja lauloin kitaran säestyksellä Finntrion tunnetuksi tekemän laulun Tatuoitu nainen. Rehtori oli laulun esitysaikaan kansiassaan tupakalla, joten tällainen ruokottomuus ja tapainturmelus koulun juhlasalissa oli mahdollista. Yleisö esitti myrskyisästi suosiotaan, mutta kitaraesitykset jäikin tähän ainokaiseen kertaan, ja menestyksestä täytyi luopua kenties juuri maanlaajuisen suosion kynnyksellä. Sitten olisi seurannus suosio valloissa, ja siellä tietenkin Coast-To-Coast -you know. Ylä-Vuoksen, eli Vipusen toimittaja näppäsi minusta kuvan Bad Boys -yhtyeen kitara kädessä. Kiitos kitaran lainasta heille näin jälkikäteen. Eihän tuo tuossa pahentunut. Tässä esitettävän videon olen tehnyt ihan hiljattain, ja vain siksi että jokainen mahdollisesti paikallaollut voisi nähdä, että kyllä sillä vieläkin pysyy peli kädessä.\nLittle Darlin' (MP4)\nKlikkaa tästä ladataksesi ja katsellaksesi MP4 videotallenteeni Little Darlin' - Click this link to download and watch at my MP4 video clip Little Darlin'\nTämän biisin esitti aikanaan mm. The Diamonds -yhtye, ja omistin itsekin aikanaan singlen, jossa tämä kappale oli mukana. Soitin sitä lahjaksi saamallani Philips Junior -laitteistolla, ja paria muuta levyä. Voi sanoa, että en tehnyt nuoruusiässäni ja varhaisessa aikuisiässä minkäänlaista tuttavuutta soittolaitteisiin, ja eihän meillä ollut edes pianoa. Tosin osallistuin parilla keskikoulun viimeisellä luokalla pienikokoisen ussanopettajan vetämään pianokerhoon, mutta soitonharjoittelua varten pit olla vain soittavinaan pitkästä pahviliuskasta, jossa oli kosketinten kuvat. Ussanopettaja sitten veteli tunneilla muille malliksi skaaloja, sillä eihän oppilaita päästetty paria metriä lähemmäs pianoa. No, olihan minulla toki syy sille, että liityin miehen pianokerhoon, eli siten sain sen korottamaan ussan arvosanaani, ja se ei vainonnut minua ussantuntien aikana, koska olinhan kerhossa. Mutta itse pianonsoitto sujui vähän samaan tapaan kuin armeijassa, jossa huudettiin hyökkäyksissä laukaus-laukaus ja sarrja-sarrja, kun ei ollut edes harjoituspanoksia, ja kaikessa piti säästää. Mutta hyvä näinkin, sillä parempi sekin kun ei mitään.\nTykkikannen poika (MP4)\nKlikkaa tästä ladataksesi ja katsellaksesi MP4 videotallenteeni Tykkikannen poika - Click this link to download and watch at my MP4 video clip Tykkikannen poika\nTykkikannen poika on vapaa käännös siitä mistä Jambalaya -biisissä puhutaan, eli pojasta, joka sai alkunsa laivan tykkikannella, ja seurusteli myöhemmin Yvon -nimisen tytön kanssa, ja souteli häntä tapaamaan yhdestä rungosta koverretulla ruuhella. Laivojen tykkikannella merimiesten luona vierailleet naiset olivat lähinnä hutsuja, jotka puoliksi asuivat siellä, ja hoitelivat siellä lehtolapsiaan, jollainen tykkikannen poikakin oli. Valitettavasti en löytänyt netistä ainuttakaan kuvaa tai piirrosta yhdestäkään tykkikannen pojasta, joten piirsin kuvan ihan itse. Ja näinhän niitä saa elävöittämään tarinaa.\nTankavaaran Travolta (MP4)\nKlikkaa tästä ladataksesi ja katsellaksesi MP4 videotallenteeni Tankavaaran Travolta - Click this link to download and watch at my MP4 video clip Tankavaaran Travolta\nTämän biisin taustalla on tositapaus Saariselältä. Olin notkumassa pitkän erämaareissun jälkeen silloisen (sangen yksinkertaisen ja hyväntahtoisen hölmön) vaelluskaverini kanssa Saariselällä sijaitsevan huvipaikan ulko-oven tietämissä. Ulkoiselta habitukseltani lienen ollut lähinnä vanhemman ja juopon hipin näköinen; juuri erämaasta saapuneena, ja ruokkoamattomana (kuten muuten olen muutoinkin). Kaksi mahdollisesti hyvinkin rovaniemeläistä lättähattua seisoskeli siinä lähituntumassa, ja toinen sanoi toiselle (minuun päin merkitsevästi nyökäten): Kato, tuossa se on vasta oikhea Tankhavaaran Travolta! Että nauratti, sillä tilannekomiikka on sitä parasta komiikkaa. Tuli heti mieleen se, että lättähattuvillitys näkyi näin levinneen näillekin korkeuksille. Totean vielä sen, että lapsena en tiennyt pajoakaan Lapista (saati lappilaisista), mutta muistan nähneeni koulussa kuvataulun, jossa oli monikolkkahattuisen lapinmiehen tyylitelty kuva. Ja mikäs siinä: punaiset posket ja paksu peski. Ja nauraa mielipuolen tyhjää, hohottavaa naurua. Muistan myös että laulukirjassa oli Ivalon Matti – niminen joikalaulu, jossa oli mieltäylentävät lyriikat: Ivalon Matti, Ivalon Matti, nunnunnuu ja nunnunnuu.\nOlen enkoodannut tässä tarjolla olevat videot niin sanotuilla ilmaisvälineillä, eli windowsin ja Macin mukana toimitetulla elokuvatyökalulla, kuten windowsin Elokuvatyökalu-ohjelmalla ja Macin iPhoto-ohjelmalla. Ääntä olen käsitellyt mm. Garageband-, Amadeus Pro-, WavePad-, sekä Audacity -äänenkäsittelyohjelmilla. Mukana kuvioissa on myös ollut PlayOnMac, ja sen kautta loistava windows-ohjelma CoolEdit Pro 2.0. Kuvia olen käsitellyt ilmaisella GIMP -kuvakäsittelytyökalulla sekä Macissa että Windwsissa. Tuloksena on videotiedostoja, joiden fyysinen koko on mahdollisimman pieni, ja MP4 -tiedostomuotoahan ymmärtävät melkein kaikki soitto-ohjelmat, ja muutoinkin se on nettikäyttöön varsin sopiva. Nämä ovat niin sanottuja SlideShow -videoita, eli sisältävät kuvia ja ääniraidan.\nKlikkaa tästä ladataksesi ja katsoaksesi videon Ammuin serihvin - Click this link to download and watch a video Ammuin serihvin\nMarlilan Popi teki aikanaan laulun I Shot the Seriff, jonka hän levytti, ja senjälkeen sen levyttivät kaikki, joiden suussa vain voi sulaa. Laulu kertoo miekkosesta, joka ampui seriffin, mutta luuli ampuneensa apulaisseriffin. Seriffin ampumisesta joutuu hirteen, mutta apulaisseriffin ampumisesta selviää istumalla jokunen tovi linnassa. Tässä nyt on vähän samantapainen logiikka kun jos joku luulisi ampuneensa rekan repsikan Teboilin takapihalla, vaikka ampuikin itse rahtarin. Tai kun joku luulisi ampuneensa tilapäisen tuntiopettajan, vaikka luoti osuisikin rehtoriin kuolettavin seurauksin. Se täytyy tässä nyt sanoa, että en kuuntele juurikaan jamaikalaista rekkeimusiikkia, koska siitä tulee vain mieleen joukko jätkiä, joista jokainen on pienessä pöllykässä, ja hassis haisee joka kujalla.\nKlikkaa tästä ladataksesi ja katsoaksesi videon Hotelli Kalina - Click this link to download and watch a video Hotelli Kalina\nAmerikkalainen, Los Angelesissa toiminut The Eagles -yhtye teki aikanaan biisin Hotel California, jota on analysoitu varsin monella tavoin (ainakin netissä). Yleisin tulkinta on se, että biisissä puhuttaisiin hoidoista huumelkinikoilla, koska laulussa käytetään huumesanastoa, ja hotellista puhutaan paikkana, jonne pääsee sisään, mutta ei ulos, ja jonne on hakeuduttu kuitenkin omasta halusta. Yhtä yleinen tulkinta on se, että laulussa kuvattaisiin avioliittoa tai eroa. Minusta uskottavin on kuitenkin selitys, jonka mukaan kyse olisi kokemattomien kantripoikien suhteesta suurkaupunkiin, Los Angelesiin, ja poikien suurista odotuksista. Bändin jäsenethän olivat näet käytännössä maalaispoikia, vaikka asuivatkin pikkukaupungeissa, ja heille on varmaankin jäänyt voimakkaana mieleen ensivaikutelma öisestä Losin kaupungista, kun se levittäytyy loistavana valomattona pesuvatimaiselle, laajalle aukiolle, ja kaiken taustalla oli loimuava taivas. Ensimmäinen vaikutelma antoi kenties monia lupauksia myöhemmästä menestymisestä kaupungissa, jotka eivät sitten täyttyneetkään (ainakaan kaikilta osin). Eräs selitys on se, että laulun sanoissa olisi viitattu erääseen toiseen hotelliin, joka joutui myöhemmin saatananpalvojien haltuun, ja heidän temppelikseen. Vaikka albumin kansessa komeileekin Beverly Hills Hotel, ei se varmaankaan sinällään liity mitenkään Hotel Californiaan, mutta on ilmentymä äveriään ja joutilaan yläluokan elämästä. Oli miten oli, en ole käynyt koskaan Amerikoissa, joten minun on hankalaa arvioida asiaa, mutta kaupunkihan on kooltaan valtavan suuri, ja onhan se toki vaikuttava ilmestys.\nKlikkaa tästä ladataksesi ja katsoaksesi videon Dooneyn viuluniekka - Click this link to download and watch a video Dooneyn viuluniekka\nIrlantilainen runoilija W.B. Yeats tekaisi runon Dooneyssä soittaneesta viuluviikarista. Soittajalla on kaksi pappisveljetä, jotka lukevat ahkerasti psalmeja, mutta tämä soittaja tavailee Sligon markkinoilta ostamaansa viisukirjaa. Sitten tulee viimeinen tuomio, ja veljes -ja serkkukolmikko pyrkii sisään taivaan portista, ja Pyhä Pietari laskee soittajaveljeksen ensimmäisenä sisään, koska on aiheuttanut soitollaan paljon iloa ihmisille. Nykyisin otetetulla soittopaikalla Dooneyssä kasvaa nuorehkoa metsää, ja niistä kirkoista jotka runossa mainitaan on jäljellä vain sammaloituneet rauniot. Soittopaikka lienee ollut Dooney Rock -niminen, kallioinen paikka järven rannalla, jota ei ihan hevin uskoisi tanssipaikaksi, mutta varmaankin ne ovat siellä aikanaan petkeltäneet. Onhan Suomessakin järjestetty erilaisia nurkkatansseja, ja tanssittu tunkionpohjilla ja kanatarhassa. On riittänyt, että on ollut senverran tasaista, että ei kompastu alvariinsa kantoihin. Itse en ole koskaan käynyt Irlannissa, ja näyttää vahvasti siltä, että tuo reissu jää minulta tekemättä, koska aika loppuu, ja ei sitä enää jaksa rymytä kaikenmaailman pusikoissa.\nSuako tännään tuasj koputtoo?\nKlikkaa tästä ladataksesi ja katsoaksesi videon Suako tännään tuasj koputtoo - Click this link to download and watch a video Suako tännään tuasj koputtoo\nEsitän tässä oman versioni laulusta Keep A Knockin', joka on itse asiassa varsin vanha teos, josta sitten myöhemmin on haluttu kehittää useimpien tuntema littlerickhardversio. Ymmärtääkseni laulun uudemmassa versiossa yllytetään jotakuta nuortamiestä ”koputtamaan ovea”, vaikka morsianehdokas ei aivan heti ”oveaan” avaisikaan, ja tällä koputtamisella pyritään tietenkin myöhempään ruumiin ja sielun täydelliseen yhdyntään (kuten tapahtui kirjassa Noran kolme rakkautta). Ellei se tapahdu tänään, niin sitten huomenna. Rock-konsertithan ovat eräänlaista esileikkiä, jossa esiinnytään provosoivasti, ja ärsytetään kuulijoita seksuaalisilla vihjeillä, ja hetkutetaan tissejä tai munaa, ja saadaan täten alttiit kuulijat ”härilleen”. Vähitellen kuulijat läähättävät ja ulisevat, ja monet riisuvat paitansa kiihkoissaan.\nKlikkaa tästä ladataksesi ja katsoaksesi videon Viskii ruukussa - Click this link to download and watch a video Viskii ruukussa\nEsitän tässä laulusta punkversion. Hankin tässä pari vuotta sitten ZOOM G1XNext -laitteen, jolla saa soittoon mukaan rytmin, ja jolla saa kitaraan räkäisen saundin. Tietenkin kaikki on edelleenkin sangen kotikutoista, mutta ei se mitään, ei se mitään. Olen tehnyt tähän biisiin aikanaan myös ikiomat sanat, vaikka tarjolla olisi varmaankin ollut parempia lyriikkoja, mutta niiden vikana on se, eteivät ne kerro paljoakaan laulua taustoittavia seikkoja, eli esimerkiksi sitä, mitä laulun englanninkielinen kertosäe tarkoittaa – ja sehän ei tarkoita yhtään mitään. Niistä ei oikeastaan käy selville miten Jenny petkutti laulun sankaria. Toisaalta ei se sanoma nyt ole tällaisissa lauluissa kovinkaan oleellista.\nKlikkaa tästä ladataksesi ja katsoaksesi videon Lätkä entää - Click this link to download and watch a video Lätkä entää\nAsuin aikanaan iltalukion ajan Lauritsalassa, eli sen kolme vuotta. Lauritsalan keskustassa oli pieni aukio, jossa pidettiin esimerkiksi uudenvuodenjuhlia, ja aukion laidassa könötti Saipan tuki -niminen grillikioski, jonka kaltainen kioski näkyy kuvassa. Saipa taas oli (ja on edelleen) Lappeenrantalainen jääkiekkoseura, jolla on ollut aikojen kuluessa useitakin kannustuslauluja, ja tässä esitän niistä yhden omana tulkintanani, ja sanoituksenani, ja tuloksena on, valitettavasti, pelkkä pilkkalaulu, sillä en pidä jääkiekosta. Synnyinpaikkani Rauhan pojat olivat ilkeitä ja väkivaltaisia, ja varsin mielellään he runttasivat toisiaan kiekkokaukalon laitaa vasten, ja on ymmärrettävää, että opin inhoamaan kiekkoilua. Minusta se on silkkaa tappelua, jolle on yritetty antaa ikäänkuin sivistynyt ulkoinen habitus – puhumalla säännöistä, joita kukaan ei kuitenkaan noudata. Saa oikein luvan perästä murtaa kanssaveljien kalloluita. Toisaalta nämä samaiset pojat olivat henkiseltä tasoltaan matalaotsaisia, ja on varmaa, että jos asia olisi heistä riippunut, ei ruutia olisi koskaan keksitty. Parhaasta päästä he olivat ihan tavallisia juoppoja, jotka kusivat aivonsa muutamassa vuodessa vessan viemäriin.\nKlikkaa tästä ladataksesi ja katsoaksesi videon The Pilgrim - Click this link to download and watch a video The Pilgrim\nTein tämän videon Kuopiossa, ja tällöin käytin FruityLoops -ohjelmaa, mutta myöhemmin oikeaa sähkökitaraa, ja GARAGEBAND -ohjelmaa, sekä erilaisia video-ohjelmia. Sanat ovat peräisin irlantilaiselta runoilijalta W.B. Yeatsilta, jonka runokirja joutui aikanaan haltuuni kohtalon oikusta, niinkuin Punavyö joutui samanlaisesta oikusta kapteenin perinnön haltijaksi. Suomensin The Pilgrim -runon parhaan ymmärrykseni mukaan, ja enempää ei mieheltä voida vaatiakaan.\nKlikkaa tästä ladataksesi ja katsoaksesi videon Meripoikatte veis - Click this link to download and watch a video Meripoikatte veis\nJa nytten sitten raumlaissi jaarituksi, ja merimieselämän ylistystä. Äänitin tämän esityksen aikanaan säestäen itseäni Mikkelin kaupunginsalin entisellä pianolla. Tämä kasettinauhurilla tekemäni äänitys on kestänyt aikaa hyvin.\nTää maa on myös sun maa\nKlikkaa tästä ladataksesi ja katsoaksesi videon Tää maa on myös sun maa - Click this link to download and watch a video Tää maa on myös sun maa\nJouduin asentamaan Windows 10 -systeemin uudelleen, koska minä – onneton – olin asentanut Insider-esiersion, joka pukkasi koko ajan päivityksiä - ja alkoi sitten itsepintaisesti ehdottaa jotakin uutta, seuraavan vaiheen kokeiluersiopäivitystä – vaikka asetusten mukaan sen olisi pitänyt päivittyä itsestään takaisin perusversioon, kun olin blokannut esikokeilun pois. Näin ei tapahtunut. Ehdottivat ylläpidosta että tekisin uudelleen ”puhtaan asennuksen”, ja onnistuinkin luomaan USB – ja DVD -puhtaat versiot asennusohjelmasta, koska windows pyöri edelleen – vaikka homma olikin kiven takana. Aiemmin asentamani ohjelmat jäivät tyyten asentumatta uudelleen - ja ei kun taas metsästämään joka paikasta niitä perkeleen rekisteröintikoodeja. Kokeilin heti uutta MOVAVI PLUS 21 -ohjelmaa, ja tässä tulos. Ei hääppöinen - mutta kelpaa tähän hätään.


Saksalaisdiplomaatti: ”Bush harkitsi ydiniskua Afganistaniin” – Kansan Uutiset\nSaksalaisdiplomaatti: ”Bush harkitsi ydiniskua Afganistaniin”\nKansan Uutiset 1.9.2015 16.20\nSaksalainen veteraanidiplomaatti Michael Steiner väittää Der Spiegel -lehden haastattelussa, että Yhdysvaltain silloinen presidentti George W. Bush harkitsi vuonna 2001 ydinaseella tehtävää iskua Afganistaniin.\nSteiner oli vuoden 2001 syyskuun 11. päivän terrori-iskujen aikaan Saksan silloisen liittokanslerin Gerhard Schröderin ulkopoliittinen neuvonantaja.\nSteiner kertoo Spiegelille, että hänellä oli aikaisemmin ollut hyvä keskusteluyhteys Bushin turvallisuuspoliittiseen neuvonantajaan Condoleezza Riceen. Terrori-iskujen jälkeen kuitenkin koko presidentin hallinto ”kaivautui poteroihinsa”, eivätkä saksalaisdiplomaatit päässeet Ricen puheille puhumattakaan Bushista itsestään.\nSteinerin mukaan saman kokivat myös ranskalaiset ja britit. ”Tämä tietysti sai meidän äärimmäisen huolestuneiksi”, hän sanoo.\nSteinerin mukaan saksalaiset pelkäsivät amerikkalaisten ”ylireagoivan”, koska isku omalla maaperällä oli heille shokki.\nToimittajan kysyttyä, tarkoittiko Steiner ylireagoinnilla ydinaseiden käyttämistä, Steiner sanoo: ”Amerikkalaiset sanoivat kaikkien vaihtoehtojen olevan pöydällä. Kun tapasin Condoleezza Ricen muutamaa päivää myöhemmin Valkoisessa talossa ymmärsin, ettei kyseessä ollut pelkkä kielikuva.”\nToimittaja kysyy, oliko amerikkalaisilla konkreettiset suunnitelmat ydinaseiden käyttämisestä Afganistanissa. Steiner vastaa: ”He todella olivat harkinneet kaikkia skenaarioita. Paperit olivat valmiina.”


Shri Krishna Puja, The State of Witnessing – Nirmala Vidya Amruta\n← Previous Previous post: Sahasrara Puja, How it was decided\nShri Krishna Puja, The State of Witnessing\nPosted on lauantai, 6 elokuun, 1988 keskiviikko, 30 elokuun, 2017 Leave a comment\nTags KrishnaTagsVishuddhiTagsEnglishTagsAudio NITLTagsVideo DPTags PDF\nOlemme tänään kokoontuneet tänne palvomaan Shri Krishnaa. Meidän on ymmärrettävä Shri Krishnan tulemisen merkitys Vishuddhi-chakralle. Kuten hyvin tiedätte, on Shri Brahmadeva inkarnoitunut paria kertaa lukuun ottamatta. Shri Ganesha on myös kerran syntynyt Jeesus Kristuksena. Mutta Vishnu tattwa, Vishnun periaate on syntynyt monta kertaa maan päälle, koska Jumalattaren oli synnyttävä tänne monta kertaa. Heidän oli tehtävä monta kertaa työtä yhdessä, ja Vishnun periaatteen kanssa Mahalakshmi-periaate on auttanut ihmisten ylösnousemusta. Vishnun periaate on siis ylösnousemustanne varten, ihmisten evoluution prosessia varten. Tämän tulemisen kautta ja Mahalakshmin voiman kautta olemme muuttuneet ameban tasolta ihmisolennoiksi. Tämä on tapahtunut meille spontaanisti, mutta Vishnun periaatteen oli käytävä läpi monia inkarnoitumisia kehittyäkseen. Kuten tiedätte, Shri Vishnu inkarnoitui aluksi kalana ja kehittyi edelleen kunnes tuli Shri Krishnan tilaan, jossa Hänen sanotaan olevan täydellinen. Mutta on ymmärrettävä, että Hän työstää meidän keskushermostoamme, Hän rakentaa keskushermostoamme.\nEvoluutiomme aikana keskushermostomme on saanut muotonsa. Tämä keskushermosto on antanut meille kaiken ihmisen tietoisuuden meissä; muuten meistä olisi tullut kuin kiviä Mutta rakentamalla tietoisuuttamme pala palalta, muodostamalla sisällemme eri chakroja, Vishnun periaate on tuonut meille ymmärryksen siitä, että meidän on etsittävä totuutta, ja lopulta meidän on tultava sahaja-joogeiksi. Shri Krishnan periaate on niin tärkeä, että tasolla, jota kutsutaan Vishuddhi-chakraksi, meistä tulee täydellisiä siinä mielessä, että kun teidän Sahasraranne on auennut, alatte tuntea värähtelyjä, mutta ette ole vielä aivan täydellisiä. Jos olisitte aivan täydellisiä, se olisi merkinnyt evoluutionne loppua. Jos evoluutio olisi päättynyt siinä vaiheessa, Sahaja Yogaa ei olisi tarvittu. Mutta oikeastaan se tarkoittaakin sitä, että Sahasraran auettua teidän on tultava alas Vishuddhi-chakraanne, eli kollektiiviinne. Jos tätä ei tapahdu Vishuddhi-chakrassanne, jos Vishuddhi-chakranne ei valaistu, ette voi tuntea värähtelyjä. Kuten eilen näitte, muusikot alkoivat soittaa aivan uudessa ulottuvuudessa. Se ei johtunut pelkästään siitä, että heidän Kundaliininsa heräsi, Kundaliini heräsi kyllä varmasti, mutta sen täytyi laskeutua heidän Vishuddhi-chakraansa. Jos en olisi tuonut sitä takaisin heidän Vishuddhi-chakraansa, heidän kätensä ei olisi liikkuneet niin nopeasti, he eivät olisi tunteneet Shri Krishnan suloisuutta, ’madhuryaa’, eivätkä he olisi voineet ilmentää sitä.\nKaikki sormienne ja käsienne kautta tapahtuva ilmaisu saavuttaa uuden tietoisuuden luoda ’madhuryaa’, suloisuutta. Taiteessanne, musiikissanne, eleissänne, kaikessa siinä kätenne ovat hyvin tärkeitä. Mutta, kuten tiedätte, Vishuddhi-chakralla on tärkeä rooli kuudessatoista chakrassa tai alakeskuksissa, jotka huolehtivat kasvoistamme, korvista, nenästä, silmistä, kaulasta, näistä kaikista Vishuddhi-chakra pitää huolta. Sen seurauksena teistä voi tulla suuria näyttelijöitä, silmänne voivat loistaa viattomuutta, ihonne voi hohtaa kauniina, korvanne voivat kuulla jumalaista musiikkia, nenänne voi näyttää arvokkuuttanne. Samalla tavalla koko kasvojenne ilmaisu muuttuu. Jos olette kovin karkea ja kiivasluonteinen ihminen ja kasvonne näyttävät kovilta, tai jos käyttäydytte koko ajan kuin kerjäläinen tai itkette ja valitatte koko ajan ja kasvonne näyttävät surkeilta, kaikki muuttuu ja tulee keskelle, jolloin näytätte kauniilta ja viehättävältä pyhällä tavalla, ja kasvonpiirteenne muuttuvat hyvin lempeiksi. Vishuddhi-chakra huolehtii myös hampaista ja kielestä. Harmia tuottavat hampaanne paranevat, ja joskus – kuten kerroin, en ole koskaan elämässäni käynyt hammaslääkärissä. Teidän ei siis tarvitse enää mennä hammaslääkäriin, jos Vishuddhi-chakranne on kunnossa. Myös kielenkäyttönne paranee.\nEsimerkiksi jotkut ihmiset ovat luonteeltaan hyvin sarkastisia. He eivät pysty sanomaan mitään kauniisti, he ovat koko ajan sarkastisia ja puhuvat pisteliäästi. Joillakin ihmisillä on tapana puhua loukkaavasti. Jotkut ihmiset ovat kerjääviä luonteeltaan, he puhuvat koko ajan kerjäävään sävyyn. Heissä ei ole arvokkuutta eikä lempeyttä, ei myöskään itsevarmuutta. Jotkut ihmiset saattavat änkyttää, jotkut eivät pysty nousemaan näyttämölle pitämään puhetta. Kaikki tällainen jää pois heti, kun Vishuddhi-chakra tulee kuntoon. Tämä on vain ulkoista, tämä on Vishuddhi-chakran paranemisen ulkoinen ilmenemismuoto teissä, mikä tapahtuu Shri Krishnan heräämisen myötä Vishuddhi-chakrassanne. Mutta todellisuudessa te muututte sisällänne todistajiksi. Teistä tulee todistajia siinä mielessä, että kaikkea häiritsevää, teitä vaivaavaa, kaikkia ongelmia alatte vain katsella, alatte todistaa, alatte nähdä ne, eivätkä ne häiritse teitä.\nTällä näkemisellä, tällä todistajan tilalla on valtava voima. Kaikki ongelmat, mitä katselette ilman ajattelemista, ratkeavat. Jos teillä on ongelmia ja vain todistatte niitä – sitä kutsutaan ’tatasthiksi’, mikä tarkoittaa, että seisotte rannalla ja katselette aaltojen liikettä – silloin tiedätte miten ratkaista ongelmanne. Teidän todistajuutenne pitää kehittyä, ja joskus näen, että ihmisten on koettava hieman vaikeuksia, että tämä todistajuus kehittyisi. On tärkeää, että kun Kundaliini alkaa kehittää teitä Sahasrarasta alaspäin ja liikkua chakroissanne ja rikastuttaa niitä, niin Vishuddhi-chakraan jäädessään Se todellakin saattaa yrittää viedä teitä erilaisiin myllerryksiin. Silloin alatte ajatella: ”Katsokaa nyt, elämäni oli niin autuasta. Minulla oli paljon siunauksia, mutta mitä nyt on tapahtunut?” Mutta silloin teidän pitää tulla ’tatasth’-tilaan, eli teidän pitää tulla todistajiksi. Jos teistä tulee todistaja, kaikki tulee paremmaksi. Esimerkiksi jos teette työtä jossakin.\nHeti, kun tulette todistajaksi, huomio kääntyy sisällenne ja alatte katsoa asioita sisältä ulospäin. Sen seurauksena näette täsmälleen mitä on vikana ja missä, ja kun teillä on todistamisen voima, te pääsette yli ongelmista, joita teillä on. Ongelmat ratkeavat hyvin helposti, jos tiedätte miten todistaa koko tilannetta eikä mennä siihen mukaan. Tämä on kaikkein paras tila, jota kutsutaan ’sakshiswarupatvaksi’, jonka saatte, kun Kundaliini nousee, ja yhteys vakiintuu, ja jumalallinen säde alkaa loistaa teihin sen kautta ja rikastuttaa Vishuddhi-chakraanne. Shri Krishnan nimi tulee sanasta ’krishi’, mikä tarkoittaa kyntämistä, maan kyntämistä viljan istutusta varten. Hän on tehnyt kynnön valmiiksi puolestamme siinä mielessä, että Hän on luonut meidät niin, että kun on itämisen aika, olette jo valmiita siihen. Mutta me ihmiset vahingoitamme Vishuddhi-chakraamme monilla väärillä asioilla, kuten olette nähneet, että poltamme, käytämme huumeita ja tupakkaa ja kaikkea sellaista, jolloin Vishuddhi-chakramme menee epäkuntoon. Sen lisäksi, jos olette sellainen, että ette puhu ollenkaan, tai puhutte liikaa, tai huudatte ja kiljutte, kiivastutte ja korotatte ääntänne, mikä myös pilaa Vishuddhi-chakran. Aivan ensimmäiseksi teidän on Vishuddhi-chakraa käyttäessänne muistettava, että sitä pitää käyttää suloisuuteen, ’madhuryaan’. Jos haluatte sanoa jotakin jollekin, yrittäkää sanoa sellaista, mikä on kaunista ja ystävällistä, harjoitelkaa sitä.\nTietyissä paikoissa olen huomannut, että ihmiset ovat tottuneet tietynlaiseen tapaan puhua, ja joskus he eivät pysty puhumaan kauniilla tavalla. Heistä tuntuu epädharmiselta puhua kauniisti ihmisille. He uskovat, että heidän täytyy todellakin puhua tavalla, joka loukkaa muita. Muiden loukkaaminen ei ollut Shri Krishnan dharman mukaista. Hän joko tappoi, tai oli lempeä, ei mitään siltä väliltä. On siis oltava ihmisille lempeä tai tapettava joku. Tappamisen voitte unohtaa, joten jäljelle jää vain lempeys. Teidän kaikkien on oltava lempeitä toisillenne, erityisesti sahaja-joogien on oltava erityisen lempeitä toisilleen. Kun olette tekemisissä toistenne kanssa, teidän pitää sanoa lempeästi, jos huomaatte jonkun tekevän jotain väärää: ”Kuule, tämä ei ole oikein. Olet nyt tullut Sahaja Yogaan.\nNyt sinun on käyttäydyttävä sillä tavalla tai tällä tavalla.” Shri Krishnan elämällä oli toinenkin merkittävä rooli, koska Hän tuli maan päälle Shri Raman jälkeen, joka oli myös Shri Vishnu. Kun Shri Rama tuli, ihmiset olivat hyvin tietämättömiä, he eivät tienneet mitään dharmasta. Kuninkaana Hän halusi opettaa heille dharmaa, ja siksi Hänen täytyi muuttua hyvin vakavamieliseksi. Niinpä Hänen inkarnaationsa oli luonteeltaan hyvin vakavamielinen isä, joka tyynesti kohtasi kaikenlaiset mullistukset ja loi mielikuvan hyväntahtoisesta kuninkaasta. Sen seurauksena, kun Hänen inkarnaatioaikansa oli ohi, ihmisistä tuli hyvin vakavamielisiä, ja uskonnosta tuli hyvin vakavaa, ja alkoi kaikenlainen ritualismi; ihmisistä tuli äärimmäisen jäykkiä, ja tämä jäykkyys tappoi kaiken elämänilon, ja jäykkyydestä seurasi myös muuta, siitä alkoi ’brahmanismi’ (pappisvalta). Brahmanismi alkoi Intiassa, kun ihmiset alkoivat käyttää brahmanismia syntymäoikeutena, vaikka ei ole kenenkään syntymäoikeus olla brahmin, vaan on tultava brahminiksi. Oivalluksen jälkeen teistä tulee brahmineja, tämä oli tosiasia ei vain Shri Krishnan aikana, vaan myös Shri Raman aikana, koska Shri Rama itse ei ollut brahmin. Hän antoi toisen henkilön kirjoittaa Hänen Ramayanansa, ja hän oli Valmiki, joka kuului shidul-kastiin ja oli kalastaja. Yllättäen Hän pyysi tätä kalastajaa kirjoittamaan Ramayanan, vaikka hän ei ollut brahmin, ja Rama teki hänestä brahminin samalla tavalla kuin teistäkin on tullut brahmineja, Brahman tuntijoita.\nNe, jotka tuntevat Brahman, ovat brahmineja, eivät ne, jotka ovat syntyneet brahminien kastiin. Tästä syystä ihmiset joskus hermostuvat, että kuinka tällaiset voivat olla brahmineja, kun he ovat niin perverssejä ja tekevät kaikenlaista syntiä. Mitään sellaista uskontoa ja sen jäykkiä aatteita seuraamalla ei voi tulla paremmaksi. Jos kutsutte itseänne kristityiksi, silloin kristityssä täytyy näkyä yksi asia: teidän silmänne eivät saa olla himokkaat. Haluaisinpa tietää kuinka moni kristitty voi väittää itsestään sellaista. Jos he eivät himoitse silmillään naisia, he himoitsevat niillä esineitä. Ei siis voida sanoa, että tulemalla kristityksi meistä on tullut todellisia kristittyjä; samaa voidaan sanoa hinduista. Hindu-uskonnossa Krishna on sanonut, että atma (henki) asuu jokaisessa. Hän ei ole sanonut, että ihmisen ’jati’, kasti määräytyy syntymässä. Mutta hindut uskovat, että jokaisella on ’jati’, ja että jokainen on erillinen olento; joitakin ihmisiä pitää kohdella alempina, joitakin korkeampina.\nTämä on täysin päinvastoin kuin Shri Krishna on opettanut, sillä Hän sanoi, että kaikissa on Atma. Sahaja Yogassa olemme nyt todistaneet, että mitä tahansa uskontoa ihminen seuraa, mitä tahansa oppia tai filosofiaa hän seuraa, mitä tahansa, heistä kaikista voi tulla oivaltaneita, eikä kukaan ole ylempi tai alempi. Helpointa on uskoa, että kaikki muut ovat väärässä ja vain me oikeassa. Mutta kaikki näin uskovat ihmiset joutuvat menemään suoraan helvettiin, koska he eivät ole löytäneet totuutta. Totuus on se, että on saatava oivallus, ja jos ei ole oivaltanut, ei ole lähelläkään Jumalaa. On astuttava sisään Jumalan Valtakuntaan. Kristus itse on sanonut: ”Teidän on astuttava Jumalan Valtakuntaan. Teidän on synnyttävä uudestaan. Ja kun huudatte Minua, ’Kristus, Kristus’, en tunne teitä.” Hän sanoi sen täysin avoimesti, Hän varoitti teitä.\nSamoin Mohammed Sahib on sanonut: ”Kun ’qayaman’, ylösnousemuksen aika koittaa, teidän kätenne alkavat puhua.” Hän sanoi myös hyvin selvästi: ”’Qayamaan’ asti voitte tehdä esimerkiksi ’rozaa’ (paasto, kieltäymys) ja muuta. Mutta kun ’qayaman’ aika tulee, kun saatte ylösnousemuksenne, silloin teidän ei enää tarvitse.” Hän sanoi sen selvästi. Mutta kukaan ei yritä selvittää mitä ’qayama’ tarkoittaa, he vain yrittävät löytää vikoja sieltä ja täältä ja taistella keskenään. Hän on jo puhunut ylösnousemuksen ajasta, ”Kun kätenne alkavat puhua”, se tarkoittaa Sahaja Yogaa. Eli sen jälkeen ei tarvitse tehdä mitään. Hänen mukaansa silloin ihmisestä on tullut ’pir’, opettaja. Kun ihmisestä on tullut ’wali’, pyhimys, hänen ei tarvitse tehdä enää mitään, ja silloin hänestä tulee ’dharmatit’. Myös intialaisen filosofian mukaan Shri Krishna on sanonut: ”Ihmisestä tulee ’dharmatit’, uskonnon yläpuolella oleva.”\nSe tarkoittaa, että uskonto muuttuu osaksi ihmistä. Ette tarvitse mitään ulkoisia uskontoja, joista ei ole mitään hyötyä. Se on sanottu selvästi. Krishna on sanonut sen selvemmin kuin kukaan muu, erittäin selvästi, että on mentävä gunien ja dharmojen yläpuolelle, mikä tarkoittaa, että on muututtava sisäisesti uskonnolliseksi, eikä sellaiseksi, joka vain ulkoisesti on joku kristitty, hindu tai muslimi. Ei. On muututtava sisäisesti. Sen tuloksena olette nähneet, mitä Shri Krishnakin on sanonut: ”Kun muututte sisältä päin, silloin Minun ei tarvitse sanoa: Älkää juoko, älkää tehkö sitä, älkää tehkö tätä’, ei mitään sellaista.” Te ette vain tee sellaista. Te vain ette tee sellaista, ja te ymmärrätte sen oikein hyvin, että sellaista ei pidä tehdä, ja tällaista ei pidä tehdä. Jotta ihmiset pääsisivät yli kaikesta uskonnollisesta typeryydestä, Krishna tuli maan päälle.\nTämä tuleminen oli hyvin tärkeä, mutta en tiedä kuinka moni ihminen ymmärtää tämän. Hän tuli näyttämään, että kaikki on Leelaa, Jumalan näytelmää. Miksi pitäisi olla vakava? Miksi pitäisi olla ritualistinen? Ei Jumalaa voi sitoa mihinkään rituaaleihin. Krishna tuli maan päälle kertoakseen, että teidän ei pidä sitoa itseänne rituaaleilla, joilla ei ole mitään merkitystä. Tätä Hän opetti jo aikoja sitten. Hän opetti näin kuusi tuhatta vuotta sitten, mutta edelleen jokaisessa uskonnossa on hyvin paljon rituaaleja. Kun inkarnaatiot kuolivat, ihmiset aloittivat rituaalit, ja kaikenlaista kummallista. Silloin, kun Shri Krishna kuoli, ihmiset eivät tienneet mitä tehdä.\nKoska Hän oli sanonut: ”Ei enää rituaaleja, nauttikaa ’holi’-juhlasta, riemuitkaa, olkaa iloisia, tanssikaa ja laulakaa”, näin Hän sanoi. No, mitä tehdä, jos Hän on sanonut näin? Silloin ihmiset keksivät uuden tavan: ”Tehdään siitä romanttinen juttu.” Ihmiset osaavat muuttaa kaiken kieroutuneeksi; siinä heitä ei voita kukaan. Niinpä he tekivät Hänestä hyvin romanttisen persoonan, jolla oli romanssi Radhan kanssa. Radha, ’ra’ on energia, ’dha’ on se, joka ravitsee energiaa. Esitettiin Krishnan romanssia Hänen kanssaan, joka oli itse Mahalakshmi, jolla näytettiin Hänen suhdettaan Mahalakshmiin, aivan kuin He olisivat mies ja vaimo. Muutamat runoilijat alkoivat kuvata Heitä miehenä ja vaimona, ja kaikkea muuta typerää. Jumalallisessa suhteessa ei ole mitään sellaista kuin mies ja vaimo; on voima, joka on potentiaalinen, ja voima, joka on kineettinen. Sellaista suhdetta ei ole olemassa, jollaiseksi ihmiset yrittävät sen tehdä, koska ihmisillä on tapana tuoda kaikki Jumalalliset inkarnaatiot omalle tasolleen.\nKuten olette huomanneet – parhaita tässä ovat kreikkalaiset, jotka toivat kaikki suuret inkarnaatiot omalle tasolleen. Samalla tavalla ei Shri Krishnallekaan oikein voitu tehdä mitään, joten he sanoivat: ”Hyvä on, tehdään Hänestä sitten romanttinen, se kelpaa meille.” Se kelpasi hyvin monille kamalille ihmisille. Meillä oli Lucknowssa eräs Nawab, jolla oli 365 vaimoa, ja hänellä oli tapana pukeutua kuin Shri Krishna, joskus kuin Radha, ja tanssia, ja hän sanoi: ”Nyt minusta on tullut Shri Krishna.” Tuli monia guruja Shri Krishnoina huiluja soitellen, ja he kutsuivat kaikkia muita ’gopeikseen’ (Krishnan seuraaja) ja kaikkea sellaista. Täyttä puppua. Meillä on nyt monia tällä tavalla toimivia ryhmiä, ’brahma kumarit’ ja muut. Jos on yksi Krishna, kaikki muut ovat ’gopeja’, jotka elävät naimattomina, ja kaikkea muuta roskaa. Tällainen on täydellisen absurdia ja kieroutunutta, ja se tahraa Shri Krishnan nimen. Shri Krishna oli Yogeshwara.\nHän oli Yogeshwara ja niin kiintymätön, että kerran, kun Hänen vaimonsa, jotka olivat Hänen voimiaan, kertoivat, että ”Haluaisimme mennä joen toiselle puolelle palvomaan erästä pyhimystä”. Hän sanoi: ”Hyvä. Miksi ette sitten mene?” He vastasivat: ”Joki tulvii, emmekä tiedä miten pääsemme yli.” Krishna sanoi: ”Hyvä on, menkää joen luo ja sanokaa, että haluatte mennä tapaamaan erästä pyhimystä, ja Shri Krishna on käskenyt tulvan laskea. Jos Shri Krishna on Yogeshwara, ja jos Hänellä ei ole vaimoja, silloin sinun pitää antaa tulvan laskeutua.” Niin he menivät joelle ja sanoivat: ”Jos Shri Krishnalla ei ole ollut vaimoja, ja Hän on Yogeshwara, laske tulvasi”. Niin joen vesi laski. He olivat yllättyneitä, koska Hänen piti olla heidän miehensä, ja kuitenkin Hän on Yogeshwara. Hän on niin kiintymätön.\nHe ylittivät joen ja menivät palvomaan pyhimystä. Pyhimys sanoi: ”Nyt voitte mennä takaisin.” Kun he olivat palaamassa, he huomasivat, että joki tulvi jälleen. Niin he palasivat pyhimyksen luo ja kysyivät: ”Miten me pääsemme nyt takaisin?” Pyhimys kysyi: ”Miten te tulitte?” He vastasivat: ”Shri Krishna pyysi meitä kysymään joelta, oliko Hän Yogeshwara, ja sitten joen piti mennä alas.” ”Hyvä, menkää sanomaan joelle, että pyhimys ei syönyt yhtään mitään, ja hän oli täysin kiintymätön ruokaan, niin joen vesi laskee.” He hämmästyivät, koska he olivat ruokkineet häntä ja hän oli syönyt kaiken, aivan kaiken. He menivät joelle ja sanoivat: ”Oi, joki, pyhimys ei syönyt lainkaan, hän oli täysin kiintymätön ruokaan, hän ei koskenutkaan siihen”. Ja joen vesi laski.\nHe ihmettelivät kuinka voi olla, että pyhimys söi kaiken ruoan eikä syönyt mitään? Se tarkoittaa, että hän oli ’aswadha’-tilassa, hän ei ollut kiintynyt ruokaan, hän oli kiintymätön, ja vaimot olivat yllättyneitä siitä. Tämä kuulostaa valheelta ihmisen näkökulmasta, mutta sitä se ei ole. Se ei ole valhe. Hän on Yogeshwara ja Hän on niin kiintymätön. Ihmiset eivät ymmärrä Jumaluutta, ja he miettivät, miten voi olla, että mies, jolla on 16 000 vaimoa, ja viisi muuta vaimoa, voi olla edelleen naimaton? Koska Hän oli Yogeshwara. Sellaisia teidän kaikkien pitää olla, Yogeshwaroja. Olette naimisissa, teillä on lapsia. Olen iloinen, että olette menneet naimisiin, koska on suotuisaa avioitua.\nMutta teidän ei pidä kiintyä perheeseenne, ”Minun lapseni, minun perheeni.” Olen nähnyt monen ihmisen tulevan Sahaja Yogaan, avioituvan ja katoavan; sillä heille se merkitsee: ”Nyt olen naimisissa, nautin perheestäni, pidän huolta perheestäni.” Meidän perheemme on koko universumi, ei vain oma vaimo ja lapset, vaan koko universumi on perheemme. Tämän Shri Krishna yritti osoittaa elämässään, että koko universumi on teidän perheenne. Olette universaaleja olentoja. Tästä Hän puhui koko ajan, että olette universaaleja olentoja, ja teidän pitää olla osa kokonaisuutta. Te olette osa kokonaisuutta, mikrokosmoksesta tulee makrokosmos, eikä tämä ole mikään luento, vaan sisällänne teidän täytyy kehittää kollektiivista tietoisuuttanne. Tämä on Shri Krishnan lahja, koska aivoissa Hän muuttuu Virataksi. Meillä on siis kolme identiteettiä sisällämme. Sydämessä on Shiva, aivoissa Shri Krishna, Virata, ja maksassa Brahmadeva.\nMeillä on kolme identiteettiä, ja vatsassa, Voidissa, kuten sitä kutsutaan, muodostuu Guru-tattwa, jossa kaikki suuret Gurut aina Adi Nathasta, Mohammed Sahibista ja muista Shirdi Sai Nathaan saakka; kaikki He muodostavat Guru-periaatteen, jota palvoimme viimeksi, kun olimme Andorrassa. Se, miten he ovat kaikki yhteydessä toisiinsa, ja miten he ovat yhdessä toimien tuoneet teidät todistajan tilaan, on hyvin tärkeä asia. Teidän Vishuddhi-chakranne on saatava parempaan kuntoon. Ensinnäkin tämä syyllisyyden tunto oli kuulkaa niin suurta eilen, että sitä oli mahdotonta saada vedettyä ulos. Ei ole mitään syytä tuntea syyllisyyttä, se on muotijuttu, pelkkää muotia: ”Olen pahoillani”, aamusta iltaan, ”Olen pahoillani, olen pahoillani”. Mistä olette pahoillanne? Siitäkö, että olette ihminen, vai että olette sahaja-joogi? On oltava lempeä myös itseään kohtaan. Jos koko ajan hokee, ”Olen pahoillani, minun ei olisi pitänyt tehdä niin, ei olisi pitänyt tehdä näin”, ja koko ajan on pahoillaan ja tuntee syyllisyyttä, se pilaa vasemman Vishuddhinne. Kun vasen Vishuddhi on pilalla, silloin teidän Krishna Tattwanne häviää.\nSilloin ette tunne kollektiivisuutta, silloin ette voi ymmärtää mikä teissä on vialla. Jos teidän täytyy sanoa, että olette pahoillanne, sanokaa se Jumalalle, ja sen jälkeen älkää enää pahoitelko. Kohdatkaa asia. Mitä tahansa väärää olettekin tehneet, kohdatkaa se! Tämä oli väärin, hyvä, en enää tee niin. Älkää väittäkö vastaan, älkää jatkako sitä, kohdatkaa asia ja sanokaa: ”Tämä oli väärin, ja tätä virhettä en tee enää uudestaan”. Se riittää. Sillä tehän olette nyt pyhimyksiä. Teistä on nyt tullut ’waleja’, teistä on nyt tullut oivaltaneita sieluja, teistä on nyt tullut ’atmajoita’. Teissä on Brahmachaitanya, olette nähneet valoa päidenne yläpuolella, olette nähneet todisteen siitä.\nMinun ei tarvitse antaa teille muuta todistusta. Ainoa asia on, että teidän pitää ymmärtää ja olla tietoisia omasta asemastanne. Kuten Shri Krishna on sanonut: ”Teidän on oltava tietoinen omasta Itsestänne”. Ensin on saatava itseoivallus, ja sitten on oltava tietoinen omasta asemastaan. Tulette yllättymään kuinka teille kehittyy oikeanlainen huomio ja ymmärrys. Se on todellakin helppoa, kun tiedätte, että olette saavuttaneet todistajan tilan. Pyydän, että yritätte tehdä itsestänne todistajia. Kun näette jotakin, menkää ajatuksettomaan tietoisuuteen, se on teidän linnakkeenne. Älkää ajatelko. Nähkää edessänne oleva kauneus, joka vain virtaa.\nKatselkaa kuinka puut seisovat hiljaa ja tarkkailevat teitä kaikkia. Ne ovat täysin hiljaa, mikään ei liiku, ne eivät anna yhdenkään lehden liikahtaa. Antaa sen olla näin, kunnes alkaa tuulla. Äiti aloittaa tuulen. Siihen asti vain olemme hiljaa ja katselemme. Kuinka nämä vuoretkin katselevat kaikkea liikkumattomina ja säteilevät iloa ja kauneutta. Samalla tavalla meidän on tultava todistajiksi. Meidän ei tarvitse puhua paljoa, meidän ei tarvitse olla hiljaa, vaan todistaa keskellä kaikkea kuin ’leelaa’ (näytelmä). Siksi Häntä kutsutaan Leeladharaksi, joka tarkoittaa ihmisessä olevan leelan ylläpitäjää. Se ei tee teistä hulluja eikä kummallisia, vaan se tekee teistä iloitsevia.\nKaikki, mikä tekee teistä iloitsevia, on Shri Krishnan Vishnu-periaatetta. Toivon, että me kaikki alamme nauttia Vishnu-periaatteestamme tämän jälkeen, kuten olemme nauttineet siitä aikaisemmin meditoidessamme. Kun meditoimme, me menemme ajatuksettomaan tietoisuuteen. Kun olemme ajatuksettomassa tietoisuudessa, vain silloin kasvamme, muuten emme voi kasvaa. Vaikka mitä yrittäisimme, me emme kasva. Jos emme meditoi, emme pääse ajatuksettomaan tietoisuuteen. Kaikki ne, jotka haluavat menestyä jollakin elämän alueella, jollakin tavalla, ne jotka haluavat tulla vaikkapa suuriksi artisteiksi, tiedemiehiksi, joksikin suuriksi, Sahaja Yogassa on tärkeää se, että meditoi, muuten Kundaliini laskeutuu, ja menetätte kaiken lahjakkuutenne. Se on tosiasia, joka on kerrottava. Olette nähneet kuinka ihmiset ovat muuttuneet. Mutta joskus se voi olla hyvin väliaikaista ja se voi kadota, jos ihmiset eivät omaksu sitä oikealla tavalla.\nToivotan teille kaikille paljon onnea todistajuudessanne. Todistajuuden tilassa emme millään tavalla ilmaise itseämme kummallisella tavalla, vaan katsomme vain itseämme. Sillä olemme itse luoneet kaikki ongelmamme, ja vain me itse, irrottamalla itsemme itsestämme, voimme nähdä ongelmat ja ratkaista ne. Tiedän, että Jumalan armosta te kaikki tulette kasvamaan paljon, ja tämä tila täytyy saavuttaa. Joka tilanteessa, olipa kysymys sitten siunauksesta, edistymisestä tai myllerryksestä, teidän on oltava ’merikelpoisia’. Jokainen merikelpoinen laiva pystyy kohtaamaan monenlaisia kauniita purjehdusmatkoja, meren myllerrystä tai myrskyjä. Jumala siunatkoon teitä.


Tammikuu 2017 Tietovuoto - Väestöliitto\nTammikuu 2017 Tietovuoto\nLapsenlapset ja isovanhempien onnellisuus\n”Kyllä ne on niinku vieny sen sydämen sitten mennessään” – Isoäiti, 62 vuotta\nLapsenlapsia kutsutaan usein elämän jälkiruoaksi. Ylläoleva isovanhemman lausahdus lapsenlapsistaan kuvaa hyvin, kuinka nämä voivat tuoda iloa ja merkitystä isovanhempien elämään. Toisaalta voi ajatella, että ne ihmiset joilla ei ole lapsenlapsia panostavat muihin tärkeisiin ihmissuhteisiin ja ilon aiheisiin. Aikaisemmin isovanhemmuuden, varsinkaan aktiivisen isovanhemmuuden, yhteyttä onnellisuuteen ei kuitenkaan juuri ole tutkittu. Selvitimme isovanhemmuuden ja onnellisuuden sekä lastenlasten tapaamisen ja onnellisuuden välistä yhteyttä. Vertailimme, ovatko isovanhemmat onnellisempia kuin lapsenlapsettomat suurten ikäluokkien edustajat ja ovatko ne isovanhemmat, jotka tapaavat lapsenlapsiaan onnellisempia kuin ne, jotka eivät tapaa.\nAineistona käytimme Sukupolvien ketju -hankkeen vuonna 2012 kerättyä vuosina 1945–50-syntyneille suurten ikäluokkien edustajille suunnattua kyselyaineistoa, jossa on yli 2000 vastaajaa. Muodostimme vastaajista ensin kolme ryhmää: vastaajalla on lapsia ja lapsenlapsia (63 % kaikista vastaajista), vastaajalla on lapsia, muttei lapsenlapsia (17 %) ja vastaajalla ei ole lapsia eikä lapsenlapsia (20 %). Tämän jälkeen vertasimme näiden ryhmien vastauksia kysymykseen ”Kuinka onnellisena pidät itseäsi nykyään?” (asteikko: 0=erittäin onneton … 10=erittäin onnellinen, keskiarvo 7,3).\nOvatko isovanhemmat muita onnellisempia?\nAlustavat jakaumat osoittivat eroja onnellisuudessa sen mukaan onko vastaajilla lapsia tai lapsenlapsia. Näytti siltä, että lapsenlasten olemassaolo oli yhteydessä korkeampaan onnellisuuteen (Kuvio 1, vasen puoli). Nämä erot kuitenkin kaventuivat ja niiden välinen tilastollinen merkitsevyys hävisi, kun analyysissa otettiin huomioon vastaajan sukupuoli, siviilisääty, terveys, taloudellinen tilanne, koulutus, uskonnollisuus ja läheisten ihmisten määrä (Kuvio 1, oikea puoli).\nKuvio 1. Ennustetut onnellisuuden keskiarvot niille, joilla on lapsia ja lapsenlapsia, joilla ei ole lapsia eikä lapsenlapsia ja niille, joilla on lapsia mutta ei lapsenlapsia. Vakioimaton ja vakioitu regressiomalli. Lähde: Sukupolvien ketju -aineisto, 2012, suuret ikäluokat.\nEritysesti koettu terveyden tila ja siviilisääty ovat yhteydessä suurten ikäluokkien onnellisuuteen. He, jotka raportoivat terveytensä heikommaksi vastaavat myös olevansa onnettomampia kuin he, jotka raportoivat terveytensä paremmaksi. Parisuhteessa elävät puolestaan vastaavat olevansa onnellisempia kuin yksin elävät. Myös sukupuoli, taloudellinen tilanne, uskonnollisuus ja läheisten ystävien määrä ovat yhteydessä onnellisuuteen. Nämä tekijät yhdessä poistavat isovanhemmuuden yhteyden onnellisuuteen. Tämä viittaa siihen, että isovanhemmat, lapsenlapsettomat ja lapsettomat ovat valikoituneita näiden taustamuuttujien mukaan esimerkiksi niin, että lapsettomat ovat muita useammin naimattomia ja samaten raportoivat useammin terveytensä heikommaksi kuin isovanhemmat tai lapsenlapsettomat (joilla kuitenkin on lapsia).\nOnko yhteydenpito lapsenlapsiin yhteydessä suurempaan onnellisuuteen?\nSeuraavaksi tarkastelimme sitä, onko yhteydenpito lapsenlapsiin yhteydessä isovanhemman onnellisuuteen. Vertailimme keskenään isovanhempia, jotka pitivät yhteyttä lapsenlapsiinsa vain vähän ja isovanhempia, jotka ovat enemmän yhteydessä lapsenlapsiinsa. Analyyseissa ovat mukana ne noin 1500 vastaajaa, joilla on lapsenlapsia. Kyselylomakkeessa isovanhemmilta kysyttiin, kuinka usein he ovat viimeisen 12 kuukauden aikana olleet yhteydessä lapsenlapsiinsa joko henkilökohtaisesti, puhelimitse tai internetin välityksellä (0=ei koskaan tai harvemmin kuin kerran kuussa … 4=useita kertoja viikossa). Kysymys kysyttiin erikseen vastaajan neljän vanhimman lapsen osalta ja vastaajia kehotettiin vastatessaan miettimään kunkin lapsensa kohdalla sitä lapsenlasta, jota hän tapaa eniten.\nKun kaikkia isovanhempia tarkasteltiin yhtenä ryhmänä, havaittiin, että isovanhemmat, jotka olivat yhteydessä johonkuhun lapsenlapsistaan useita kertoja viikossa raportoivat olevansa hieman onnellisempia kuin he, jotka pitivät yhteyttä lapsenlapsiinsa vain vähän tai eivät ollenkaan. Ero ryhmien välillä kuitenkin hävisi, kun yhteydenpito vastaajan omiin aikuisiin lapsiin (eli välisukupolven edustajiin) otettiin analyysissa huomioon. Tämä tulos saattaa kertoa siitä, että yhteydenpito – etenkin pieniin lapsenlapsiin – tapahtuu yleensä vanhempien välityksellä. Muut analyysissa vakioidut tekijät ovat vastaajan sukupuoli, siviilisääty, terveys, taloudellinen tilanne, koulutus, uskonnollisuus, läheisten ystävien ja sukulaisten määrä sekä lastenlasten määrä ja nuorimman lapsenlapsen syntymävuosi.\nÄidinäidin yhteydenpito ja onnellisuus\nLopuksi erotimme vielä isovanhemmat toisistaan sukulinjan ja sukupuolen mukaan ja tarkastelimme erikseen äidinäidin, äidinisän, isänäidin ja isänisän osalta yhteydenpidon yhteyksiä onnellisuuteen (Kuvio 2). Ainoastaan äidinäitien kohdalle he, jotka pitivät enemmän yhteyttä lapsenlapsiinsa, olivat onnellisempia kuin he, jotka pitivät yhteyttä vain vähän tai eivät ollenkaan. Tulos säilyi tilastollisesti merkitsevänä, vaikka yhteydenpito isovanhemman omaan lapseen eli lapsenlapsen vanhempaan sekä useita muita mahdollisia sekoittavia tekijöitä otettiin huomioon.\nAiempi tutkimus on toistuvasti osoittanut, että äidinäidit yleensä ovat lapsenlapsiin eniten yhteydessä ja hoitavat heitä eniten. Ehkä äidinäidit myös kokevat eniten palkitsevia tunteita (kuten onnellisuutta) viettäessään aikaa lastenlastensa kanssa, mikä puolestaan saattaa motivoida heitä tapaamaan ja hoivaamaan lapsenlapsiaan yhä enemmän.\nKuvio 2. Isovanhemman onnellisuus isovanhempityypin ja lapsenlapsiin pidetyn yhteyden mukaan. Ennustetut onnellisuuden keskiarvot. Lähde: Sukupolvien ketju -aineisto, 2012, suuret ikäluokat.\nEdellä esitetyt tulokset eivät kerro syy-seuraussuhteesta vaan ainoastaan siitä, että yhteydenpito lapsenlapseen ja isovanhemman onnellisuus ovat yhteydessä toisiinsa. Saattaa olla niinkin, että onnellisemmat äidinäidit ovat enemmän yhteydessä lapsenlapsiinsa – ei niin, että yhteydenpito sinänsä lisäisi onnellisuutta. Erityisesti pitkittäisaineistoja hyödyntävää lisätutkimusta siis tarvitaan.\nIsovanhemmuutta pidetään yleisesti hyvin onnellisena asiana Suomessa. Kiinnostavaa on, että tästä huolimatta se ei ole suoraan yhteydessä ihmisten yleiseen onnellisuuteen.\nDanielsbacka, M. & Tanskanen, A. O. (2016), The association between grandparental investment and grandparents' happiness in Finland. Personal Relationships. doi:10.1111/pere.12160\nSukupolvien ketju -hanke\nEtusivu » Tutkimus » Väestöntutkimuslaitos » Tietovuodot » Tammikuu 2017 Tietovuoto


&nbspSpectrometry and Chromatography 5N00CV18-3003 02.09.2019-11.10.2019\t3 op (18LATE)\t+-\n- osaa esittää spektrometrian ja kromatografian periaatteet\n- osaa esittää spektrometristen (UV-VIS, FAAS, FTIR) ja kromatografisten laitteiden (GC ja HPLC) rakenteet ja toimintaperiaatteet\n- spektrometrian ja kromatografian perusteet\n- UV-VIS -, fluoresenssi- ja AAS (FAAS) - sekä IR (FTIR) spektrometria\n- ohutkerros -, ioninvaihto – ja pylväskromatografia\n- spektrometristen (UV-VIS, FAAS, FTIR) ja kromatografisten laitteiden (GC ja HPLC) rakenteet ja toimintaperiaatteet\nTabulassa/tunneilla jaettu materiaali.\nLuennot, tehtävät, esitykset.\nTentti, tehtävät, ryhmätyöt\n-Laboratoriotekniikka ja työturvallisuus, Analyyttinen kemia\nUusinnat / korotukset tehdään Examissa erikseen määriteltynä ajankohtana\nOpiskelija voi uusia hylätyn opintojakson kaksi kertaa opettajan määrääminä ajankohtina.\n-Spektrometria ja kromatografia yleisesittely\nOpiskelija on läsnä tunneilla vaihtelevasti. Opiskelija palauttaa tehtävät vaillinaisina ja myöhässä. Tentissä opiskelija osoittaa hallitsevansa spektrometrian ja kromatografian perusteita, spektrometrian ja kromatografian terminologiaa ja laitteistoja, perustyöskentelymenetelmiä sekä aihealueen laskuja.\nOpiskelijan osallistuu teoriatunneille. Opiskelija palauttaa kirjalliset tehtävät aikataulun mukaisesti. Tehtävät ovat ohjeiden mukaiset. Tentissä opiskelija osoittaa hallitsevansa spektrometrian periaatteet, erilaisia spektrometrisia työmenetelmiä sekä analyysitulosten tulkintaa. Opiskelija ottaa vastuuta oppimisprosessistaan.\nOpiskelija on aktiivisesti mukana tunneilla, kyselee / osallistuu keskusteluihin. Tehtävien vastaukset ovat hyvin jäsenneltyja ja opiskelija on paneutunut asiaan perusteellisesti. Opiskelija osoittaa tentissä, tehtävissä ja oppitunneilla ymmärtävänsä spektrometrisiin ja kromatografisiin analyyseihin vaikuttavien tekijöiden merkityksen.\n-ei osallistu pakollisille oppitunneille\n-ei tee pakollisia tehtäviä\n-ei saavuta tentissä hyväksytyn rajaa


Teuvon kuvat -Teuvo images: Ihan vähä uutta ensilunta....Pretty little new first snow ....Ganska lite nytt första snön ....Pretty little nueva primera nieve ....Hübsche kleine neue erste Schnee ....Pretty little nieuwe eerste sneeuw ....Pretty little nowy pierwszy śnieg ....Jolie petite nouvelle première neige ....Pretty little nuovo prima neve ....Довольно небольшой новый первый снег ....かわいい新初雪....漂亮的小新的第一场雪....Αρκετά μικρό νέα πρώτο χιόνι ....Ganske lite nytt første snø ....Smukke lille ny første sne ....Päris vähe uusi esimene lumi ....\nIhan vähä uutta ensilunta....Pretty little new first snow ....Ganska lite nytt första snön ....Pretty little nueva primera nieve ....Hübsche kleine neue erste Schnee ....Pretty little nieuwe eerste sneeuw ....Pretty little nowy pierwszy śnieg ....Jolie petite nouvelle première neige ....Pretty little nuovo prima neve ....Довольно небольшой новый первый снег ....かわいい新初雪....漂亮的小新的第一场雪....Αρκετά μικρό νέα πρώτο χιόνι ....Ganske lite nytt første snø ....Smukke lille ny første sne ....Päris vähe uusi esimene lumi ....\nEilen ilalla ja yöllä on satanut Poriin / Noormarkuun tämän vuoden 2014 ensilumi. Kiire kuitenkin on jos haluaa tehdä lumiukon tai edes lumipallon. Ulkoläpömittari näytää nyt kello 8.50 + 2.6 astetta. Joten kyllä tuo kertynyt lumi päivän aikan sulaa. Suksille ei ole käyttöä . Maisema on kyllä heti vähän valoisempi kun lumi heijastaa keinovaloja.\nLiikunta vähentää särkyjä oikein tutkimustenkin mukaan, liikunnan on osoitettu parantavan sokeriaineenvaihduntaa. Muuten ei mitään mullistavaa uutista 1 typ. sokeritautisille / diabeetikoille ole kerrottavana. Saarekesolusiirtoihin kohdistuu paljon odotuksia. Tyypin 1 diabeteksen parantavaa hoitoa tutkitaan monissa maissa ja hankkeista myös uutisoidaan. Suomalaistutkijan Timo Otonkosken mukaan tiedossa ei valitettavasti ole mitään sellaista mikä tulisi mullistamaan suomalaisen diabeetikon tilannetta. Ongelmana on edeleen saarekesolujen saatavuus, vaikka menetelmä toimisikin.\nNäin iäkäämpänä tyypin 1 sokeritautisena en taitaisi silti olla halukaskaan mihinkään epämääräisiin lääketieteellisiin kokeiluihin. Insuliinin pistäminen sujuu rutiinilla ja vie vain hetken päivästä. Muun ajan voi elää normaalia elämää niin miksi stresaantuisi ja jännittäisi saadaanko lähiaikoina jotain uutta diabeteksen hoitoon. Tärkeämpää olisi saada varmuus siitä aiheutaako viirus tyypin 1 diabeeteksen jolloin haimaan tunkeutuvaan enterovirusta vastaan voitaisiin kehittää tehokas rokote ettei uusia tyypin 1 diabeetikkoja syntyisi.\nOlen kyllä sitä mieltä että vuoden 2011 Japanin maanjäristys on jättetty liian pienelle huomiolle ajatellen säätä ja millainen sää nytkin on ollut. Japanin saari siirtyi maanjäristyksessä 4 metriä ja maapallon akselikin kallistui 16.5 senttimetriä. Maalaisjärjellä ajatellen maapallon tasapaino on täytynyt järkkyä moisesta. Ei kai se mahdontonta ole että pienehkökin kallistuminen siirtää sää oloja?\nVähän kevennysttä loppiaiseen Daily Mail sivuilta\nOstajat ryntäävät melkein alastomana Italialaiseen kaupaan / myymälään\nFree clothes... so long as you aren't already wearing any: Shoppers strip down to their underwear for Italian store's promotion\nRead more: http://www.dailymail.co.uk/news/article-2533702/Semi-naked-shoppers-turn-Italian-clothes-store-just-underwear-hands-freebies-bizarre-promotion.html#ixzz2pWRlB548\nShoppers strip down to their underwear for store promotion http://dailym.ai/1gzkEi3\nLauri 5. tammikuuta 2014 klo 13.29\nEi ollenkaan mahdollista Maapallon sisus elää ja vaikuttaa kuoreen.\nBill M 5. tammikuuta 2014 klo 13.57\nEarth moving clothes removal. I thought only New York subway riders liked to go only in their underwear.\nAnonyymi 5. tammikuuta 2014 klo 14.08\nhet lijkt mij wel erg koud nu daarvoor.maar daar hadden ze zo te zien geen last van.


Una Chica: My ♥ Saturday\nMy ♥ Saturday\nVihdoin viime lauantaina koitti suunnilleen 18 vuotta odotettu juhlapäivä juhlistaessamme valmistujaisiani. Niitä tällä erää viimeisiä. Vaikka tämä viikko tulee olemaan taatusti raskas ja väsyttävä, muistelen vain ja ainoastaan lämmöllä tuota ihanaa viime lauantaita.\nOli ihan prinsessa-fiilis ♥\nPaikalle pääsivät kaikista tärkeimmät ihmiset; vanhoja työkavereita joiden kanssa on kasvettu tähän aikuisuuteen ja joilta on opittu työelämän saloja, sukulaisia ja opiskelukavereita, joiden kanssa on pähkäilty yhtä sun toistakin.\nRuoka oli ihan älyttömän hyvää, vaikka itse sanonkin! Ruoka oli tilattu samasta pitopalvelusta (klik!) kuin kandijuhlissanikin ja voin kyllä niin lämmöllä suositella paikkaa. Hyvää ruokaa, kauniisti laitettu esille ja kohtuuhintaan. Mutta jos itse ruoka oli hyvää, niin the kakku ETM 2013 oli aivan yliveto! Lopulta päätin luottaa leipurimestarin suositukseen ja tilasin kakut lakka-banaanitäytteellä. Enpä ole koskaan syönyt yhtä hyvää kakkua enkä taida tulla heti syömäänkään. Suosittelen!\nPoikaystävän äidin tekemä kalapiirakka\nIsäni piti minulle hauskan ja kannustavan puheen. Kertoi kuinka olin jo pienenä halunnut Siwan kassalle ja olenhan minä sielläkin ollut, mutta todennut ettei se sitten ollutkaan se loppuelämäni duuni :)\nTukka & mekko takaa\nMekko oli ostettu Nellystä, hiuksista ja meikistä vastasi kaverin sisko, jonka tekemään lopputulokseen voi aina myös luottaa. Mulla oli koko päivän ihan prinsessa-fiilis ja kun näin itsestäni otetut kuvat mietin, että olenko todella noissa kuvissa :)\nIso kiitos vielä kaikille muistaneille ja juhliin osallistuneille - teitte ihanan juhlafiiliksen! ♥\nLabels Juhlat, Kauneus ja Meikit, Oma elämä, Tyyli\nSuvi ii 19. elokuuta 2013 klo 22.31\nVoi olet hurjan kauniina ollut!! :)\nNanna 20. elokuuta 2013 klo 20.19\nVivi Vinna 19. elokuuta 2013 klo 22.32\nOnneksi olkoon ja tsemppiä tulevaan, mitä ikinä se tuokaan tullessaan! :) Todella kauniita kuvia ja ilmeisen onnistuneet juhlat. :)Vivi Vinna\nNäinpä juuri: mitä se sitten ikinä tuokaan tullessaan :) Kiitos! Juhlat olivat todella onnistuneet :)\nReetta 20. elokuuta 2013 klo 6.34\nUpea tuo sun mekko ja oot ollut muutenkin nättinä! Edelliseen postaukseen vielä kommentoin, että onnea vakituisesta paikasta! Ei ole ihan yksinkertaisuus nykyään vasta valmistuneena.\nMulla on yksi vuosi opiskeluja ja aion myös ottaa valmistumisestani kaiken irti, vaikka se on "vain" AMK-tutkinto. Mutta se on se ala, jota olen unelmoinut ja sehän se tärkeintä :)\nNanna 20. elokuuta 2013 klo 20.21\nKiitos Reetta <3 Ei ole kyllä tässä elämän- ja taloustilanteessa todellakaan helppoa saada töitä. Olen tosi onnellinen että saan jatkaa tuossa pestissä, siinä kun pääsee vielä treenaamaan omia taitojaankin! Ja hei höpöhöpö, tutkinto kuin tutkinto niin sitä juhlitaan! AMK-tutkintoa ei kannata todellakaan vähätellä! Mä oon suorittanut 25 op amk:ssa ja se oli ihan raakaa työtä :D Ei muuta kuin juhlat pystyyn! :P\nHanna 20. elokuuta 2013 klo 11.14\nOli kyllä niin ihanat ja lämminhenkiset valmistujaiset <3 Tarjoilut oli mielettömän herkullisia ja muisteltiin niitä J:n kanssa kuola valuen koko loppupäivän ajan! Ja tietenkin juhlakalu eli sinä olit häikäisevän kaunis <3 Muutenkin kannustavaa nähdä että vihdoin joku meistä ihan oikeasti valmistui, että se tosiaan on mahdollista :D Nähdään taas pian!\nNanna 20. elokuuta 2013 klo 20.22\nKiitos, kiva kuulla :) Ja tosi mukavaa että pääsitte molemmat paikalle! Joo valmistuminen on tosiaan mahdollista, näemmä. Ei se sullakaan kaukana ole! Nähdään taas pian :)\nMinna 23. elokuuta 2013 klo 21.00\nNanna 25. elokuuta 2013 klo 10.04\nKiitti Minna (:


”Tänään ei ollut Suomen päivä” - ePressi\nSuomen rytmisen voimistelun joukkue osallistui perjantaina 22.4. rytmisen voimistelun olympiakarsintaan Rio de Janeirossa. Viimeiset kolme olympiapaikkaa veivät Saksa yhteispisteillä 33,183, Uzbekistan 32,832 ja Kreikka 31,982. Suomen joukkue jäi neljänneksi yhteispisteillä 31,400.\nRytmisen voimistelun joukkuekilpailun osattiin odottaa olevan tiukka. Joukkuekilpailu on haastava, sillä puhdas suoritus vaatii kaikilta voimistelijoilta yhtäaikaisen onnistumisen. Tänään olympiapaikat veivät vähiten virheitä kanveesilla tehneet maat. Tänään ei ollut Suomen päivä.\n”Minua luonnollisesti harmittaa voimistelijoiden puolesta todella paljon. Meillä oli laadukasta voimistelua kanveesilla, mutta pudotukset tulivat valitettavasti helpoissa kohdissa. Tämän tasoisissa kilpailuissa virheitä ei saa tehdä, mutta tänään niitä valitettavasti tuli”, joukkueen päävalmentaja Laura Ahonen kommentoi karsintakilpailujen jälkeen joukkueen puolesta.\nKaikki voimistelun tulokset\nLisätietoa ja mahdolliset puhelinhaastattelut Rioon:\nVoimistelijoiden Rion joukkueen johtaja, Voimisteluliiton voimistelutoiminnan päällikkö Liisa Ahlqvist-Lehkosuo p. +358 40 5925 109


Toimittajien asenne, käytetyt autot. | Tuulilasi\nToimittajien asenne, käytetyt autot.\nPiti perua lehtitilaus, eipä nämä lehden autot ole ajankohtaisia kuin vasta kymmenen vuoden päästä.\nToimittajia pitää vielä erikseen haukkua, Larmela ja Ketonen...\nMolemmat ovat jo keski-ikäisiä, vakavaraisia, etelä-suomalaisia? herrasmiehiä?. Itsekin huomaa että kun ikää tulee lisää niin enemmän ja enemmän alkaa tympäistä kaikki häiriötekijät, vinkuva tuuletin, kolisevat koiranluut, pienet öljyvuodot, laahaavat jarrut. Kuitenkin, jos on AUTOLEHDEN toimittaja niin ei saa muuttua vanhaksi aseenteelliseksi kärttymakkaraksi joka pääkirjoituksessa moittii suomen vanhaa autokantaa.\nEmämunaus mennä vielä seuraavassa numerossa sanomaan että "toimittajan perheessäkin on ollut niiiiin vanha ja surkea auto kuin 2000- luvun mercedes benz, ja ajatella, se toimi vielä aivan hyvin"...Mitä hemmettiä, tuo on keskimääräistä vit-umaisemmin kirjoitettu! Onko jollekin uutinen että reilu satatonnia rullattu mersu ei ollutkaan vielä täysin paalaustavaraa! Tuollainen auto monella lukijalla vain märkien päiväunien kohteena.\nYmmärrettävää että nappanahkakengät, kauluspaita ja villainen kaulahuivi omistajallaan monesti hämärtävät niitä tuntemuksia joita autoilu sekä rasvaiset kädet silloin nuorena miehenä vielä edustivat, mutta jokin raja tuolla tavallisesta persaukisesta autoilijasta vieraantumisella pitäisi olla jos autolehteä ollaan tekemässä.\nItsellä nyt menossa 20. käytetty auto 15 vuoden aikana mitä ajokortti ollut, hinnat olleet 5000 markasta 15 000 euroon ja kaikilla on pystynyt ajamaan, nauttimaan, harrastamaan. Nykyinen kuusitoistavuotias E39 on todella mukava peli, tuossa kun rajoitusten mukaan päästelee menemään niin aina väillä hymyilyttää, hiljaista, laadukasta liikkumista, ei mikään perk-leen peltirumpu kuten tuo hiukan uudempi perhekäytössä oleva ranskatar, joka sekin on kuitenkin aivan ihana kulkupeli.\nJoskus aiemmin, taisi olla markka aikaa, peruin lehtitilauksen kun Ketonen julisti käytetyn auton, muistaakseni VW Golf testin yhteydessä suunnilleen niin että; yhteenvetona voidaan todeta ettei suomessa voi ostaa alle 40 000 markan käytettyä autoa kun niillä ei voi ajaa, pitää olla koko ajan korjaamassa, tms...\nTuolloin muistutin Ketosta siitä neuvosta jonka joku hänelle 80-90 luvun tuulilasissa mielipidepalstalla esitti, ei muuta kuin lomaa pyytämään, käyttää tuon loma-ajan hyödyksi menemällä vaikka metsään kantoja potkimaan, tuosta kokemuksesta ei välttämättä tarvitse lehteen kirjoittaa...hyvä neuvo edelleen..\nJa vielä tämä juttu, talvirengas testi jossa vastakkain olivat vanha rengas ja uusi rengas, mentiiköhän hiukan metsään?\nMitä järkeä valita testiautoksi vanha Lada, tuo jo paljasti ennakko asenteen että tehdään jutusta sutimisvitsi. Toki puolustan vanhoja halpoja autoja mutta Lada on jo rimanalitus, montakohan noita suomen teillä liikkuu vakituisena kulkupelinä. Järkevämpää ja vähemmän läpinäkyvää olisi ollut ottaa joku uusi auto tai vanha Corolla, Primera, yms kansan kulkine.\nSitten tulokset esitettiin tarkoituksella epäselvästi? Muistaakseni prosentteina.\nSäikähtikö toimitus kun ei löytynyt tarpeeksi eroja vanhan ja uuden renkaan välillä? Kuitenkin tulevan yhteistyön eri rengasvalmistajien kanssa, ja muun politikoinnin takia piti saada lytättyä vanhoja renkaita huonommaksi kuin ne tosiasiassa olivatkaan.\nItselle jäi sellainen mielikuva, yllättävää kyllä, että nuo vanhat kumit olivat odotettua paremmat ja erot olivat pienet, varsinkin jos ajatellaan tavallista ajoa ja hiukan vähemmän kantikkaat ajo-ominaisuudet omaavaa testiajoneuvoa.\n.... EI paha\nNo empä olisi arvannut, että luetun ymmärtäminen on näin heikolla tasolla monella ihmisellä. Pääkirjoituksessahan kritisoitiin nimenomaan Suomen korkeaa autoverotusta joka aiheuttaa sen, että eurooppalaisella tasolla vanhat ja loppuunajetut autot on täällä vielä täydessä käytössä. Matalan autoveron maissa nuo olisi paalattu jo aikoja sitten.\nToimitus mars peilin eteen ;)\nYmmärrän täysin kirjoittajan näkökulman. kun toimittajatkin ajavat päivät pitkät uusilla autoilla - jotta voivat sitten niistä kirjoittaa juttua, alkaa rakentua muuri todellisuuden ja toimituksen maailmojen välille. konkreettisimin se tulee juuri esille noissa käytettyjen autojen jutuissa, vanhaa autoa paiskitaan miten sattuu ja kerrotaan kuinka kivaa oli...\nToki jos nyt mystisesti verot tipahtaisivat ja autoja saisikin huomattavasti halvemmalla, niin en todellakaan menisi vieläkään autokauppaan. saisin edelleen 'perus' auton. Ajelen mielummin käytetyllä autolla jossa on ajamisen iloa toimivan alustan, hyvän varustelun ja puhdikkaan moottorin muodossa, olihan autolla hintaa uutena lähemmäs 40 tuhatta, Tuollaisen auton fiilikseen ei pääse yhdelläkään uudella 25 tuhannen autolla. vielä kun toimittajat ymmärtäisivät, että tälläinenkin maailma on olemassa - maailma jossa rahoille saa vastinetta monin kertaisesti uusiin autoihin verrattuna - samoilla rahoilla, joihin perus duunari vielä pääsee käsiksi\nOstaisin minäkin uuden auton jos olisi rahaa, uusi samanlainen on 227000 euroa ja sillä rahalla saisi 200 neliötä omakotitalosta joten rahaa pitäisi olla aika paljon ylimääräistä kun ei ole sitä taloakaan. Elikkä ajellaan vanhalla joka maksoi 5 vuotta sitten 1/20 uudesta ja on ihan yhtä hyvä paitsi että ei tarvitse mennä joka vian takia merkkiliikkeeseen. Näkyy olevan uuden perusauton melutasokin huomattavsti kovempi kuin 90-luvun maasturin mikä oli kyllä jonkinasteinen yllätys kun niitä uusia on kehuttu hiljaiseksi.\nVaatimukset neliveto, automaatti ja yli 3 litran bensakone nostavat hinnat ihan tolkuttomiksi. Dieselinä muistaakseni sai VW avolavan jo 60 tuhannella. Eli siis uutta ei voi ostaa ikinä koska velkaa en edelleenkään autoon aio ottaa.\nMiten olisi joku vertailu 10000 käytetty "ökyauto" vastaan joku 25 tonnin uusi tavisauto?\nNäkyy olevan uuden perusauton melutasokin huomattavsti kovempi kuin 90-luvun maasturin mikä oli kyllä jonkinasteinen yllätys kun niitä uusia on kehuttu hiljaiseksi.\nKävinpä joku aika sitten testaamassa kansan suosikkia eli Octavia dieseliä. Olihan se aika järkyttävää; dieseli nakuttaa, renkaat jyrisee (huonolla asfaltilla ne vasta jyrisikin) ja talvella kun tein koeajon niin kylmä oli auton sisällä vaikka monta kilometriä oli jo ajoa takana.\nEli matka jatkui todellakin Volvo 850:llä, joka Ocun jälkeen tuntui edustusautolta. Olisi vain luullut että kehitystä olisi tapahtunut vajaassa 20 vuodessa.\nUusi Hyundai farmari oli taksina eikä kyllä hiljaiseksi voinut sanoa nimenomaan moottorin rolinan osalta, yleensä rengasmelu on kova lähes kaikissa uudehkoissa autoissa jousitus kova. Johtuneeko sitten niistä umpikumirenkaista, kun olen tottunut ajelemaan 235/75R16 renkailla ja vielä ilmajousilla.\nOnko tuo Volvosi 10- vai 20-venttiilisellä koneella? Näistä jälkimmäinen vaikutti ainakin matalemmalta ja sisämelu saattoi olla jonkin verran kovempi. Omistin 20-venttiilisen ja isällä oli 10-venttiilinen joka on nyt kaverilla ajossa ja se on oikeasti hiljainen.\nTapio Ketonen 05.02.2013\nOlisin kovasti kiitollinen, jos kirjoittaja voisi antaa tarkemman tiedon siitä, missä olisin noin kirjoittanut. Itse en tuollaista muista enkä edes usko kirjoittaneeni.\nLada oli aika luonteva valinta, koska renkaat tulivat Ladan mukana ja olivat siis sen kokoa. Tuo rengaskoko 155 R 13 on sellainen, että sitä käyttäviä uusia autoja ei ole enää pitkiin aikoihin myyty uutena. Parikymmentä vuotta vanhoja renkaita, joissa on likimain kaikki nastat jäljellä, ei löydy kovin helposti.\nLada sitäpaitsi on rengastestaukseen oikeastaan aika hyvin sopiva auto. Sen alustan rakenteet ovat selkeät ja yksinkertaiset, ja taka-akselin tuenta on yllättävänkin tanakka. Auton ajo-ominaisuudet ovat selväpiirteiset. Takavetoinenhan se toki on, mutta sehän tekee pidon mittaamisen vain helpommaksi.\nToimitus tai paremminkin kaksi toimittajaa säikähti pahemman kerran, kun tulimme testauksen päätteeksi Ladalla ja vanhoilla Hakkapeliitoilla testiradalta kohti hotellia, ja nelostie tuli eteen vähän yllättäen. Jarrutuspito oli sen verran huono, että tielle tulo kävi turhan vauhdikkaasti. On totuttu vähän parempaan pitoon.\nJos jutusta jäi sellainen kuva, että vanhat renkaat olivat odotettua paremmat, niin olen kyllä epäonnistunut jutun teossa. Kyllä ne olivat odotettua huonommat. Jääradalla en meinannut ensin uskoa aikoja oikeiksi, mutta pakko oli uskoa, koska ne itse kellotin.\nNormaalissa ajossa eli pääosin sulalla nelostiellä ajetulla matkalla Helsinki - Ivalo renkaat tuntuivat suunnilleen normaaleilta. Vasta kun lähdin ajamaan sisään uusia renkaita edestakaisella matkalla Ivalo-Sodankylä totesin, että kyllä Seiskat sentään tuntuivat aika paljon tanakammilta polanteisilla osuuksilla.\nLähes tulkoon kaikissa autojen testeissä tai koeajoissa autotoimittajat moittivat rengasmelua. Jopa ns hassunhauskassa PERMIUM-luokassakin on tätä harmia. Itse olen saman havainnut.\nNo - renkaiden leveydet ovat jotain 205 vähintään ja profiili joku 50 tai alle. Tässä varmaan yksi syy. Mutta mutta mun mielestä Bemarin 500 sarjan vanhemmat mallit olivat hiljaisempia kuin nykyiset. Ja samoin Audit ja kuten Xenon sanoi niin myös Volvot. Mersussakin on havaittavissa samaa vikaa. Sitten kun hintalapussa on 80.000++ niin alkaa rengasmelutkin jäämään matkustamon ulkopuolelle.\nMinusta tuo on harmillinen kehityssuunta etenkin täällä karkeammalla ja nastoilla karhennetulla asfaltilla.


Ilmoituksen osoite: https://tyopaikat.oikotie.fi/tyopaikka/1344241\nEtsimme nyt KIINTEISTÖNHOITAJAA avainasiakkuuteemme Helsingin Vallillaan.\nTehtävässä olet tärkeä osa asiakkuudessa työskentelevää palvelutiimiämme ja vastaat osaltasi yleisistä kiinteistönhoidon työtehtävistä, kuten sisä- ja ulkoalueiden hoidosta sekä kunnossapidosa. Työaika sijoittuu arkipäiville klo 6-18 välille. Työ alkaa kesän 2020 aikana ja on toistaiseksi voimassa oleva.\nVoit olla etsimämme henkilö, mikäli olet joustava, luotettava ja rivakka työssäsi. Kiinteistönhoitajan perustutkinto ja aikaisempaa työkokemus kiinteistöhoidon tehtävistä katsotaan eduksi. Aiempaa kokemusta enemmän arvostamme kuitenkin reipasta ja työtä pelkäämätöntä asennetta. Toivomme, että viihdyt ulkotöissä ja sinulla on hyvä peruskunto.\nTarjoamme sinulle mahdollisuuden päästä osaksi merkittävän asiakkuutemme tiivistä palvelutiimiä ja suuren organisaation tuen työssäsi. ISS tarjoaa monipuoliset mahdollisuudet edetä urallasi.\nLähetä hakemuksesi viivyttelemättä osoitteessa www.iss.fi ja tule kanssamme tekemään ISS palveluista maailman parasta palveluyritystä! Hakuaika päättyy 31.3.2020.


Kartanon kruunaamaton lukija: Kynä on miekkaa mahtavampi...\nPosted by Elegia at 13:46\nLepis 25. joulukuuta 2020 klo 16.13\nElegia 27. joulukuuta 2020 klo 9.08\nKiitokset, Lepis <3\nMai Laakso 26. joulukuuta 2020 klo 13.52\nVaikka tuo lumisade on lavastettu, se näyttää kivalle. Turussa satoi 5 min. lunta jouluaamuna, ja just isoja hiutaleita. Ihana näky.\nElegia 27. joulukuuta 2020 klo 9.09\nLumisade on kaunista katsella, totta – olkoon feikki tai tosi :D\nTäällä ei lunta ole näkynyt, vettä satelee nyt.\nJane / Kirjan jos toisenkin 2. tammikuuta 2021 klo 14.58\nOoo, minä jo ihmettelin olettwko saaneet lumisadetta! Eihän se maahan jäisi, mutta jos leijailisi... nyt ennustetaan tosin lunta jopa etelän lomakohteisiin, apua... miten siellä pärjäilevät jos kovin pakastuukin...\nKirjasta, nyt ollaan minun epämukavuusalueella kyllä juonen tai ainakin henkilöiden perusteella, niin että tällä kertaa en ala etsimään 😅 Ja sitten kävi niin, että mulla vaihtui taloudellisteknisistä syistä äänikirjasovellus pari vk sitten eikä nykyisestä löydy sitä The Leaversia, mikä kismittää nyt todella kun en muutenkaan pidä tästä sovelluksesta.... (ärräpäitä, lotsosti), mutta kunhan pääsen takaisin siihen "omaan" sovellukseeni niin se menee kyllä kuunteluun 🙂\nElegia 5. tammikuuta 2021 klo 8.23\nKyllä täällä vuoden ekana päivänä sateli räntää ihan reippaastikin. Toki suli heti pois. Satuin olemaan ulkoilemassa silloin ja oli aika jännä olo, kun niin harvoin Lontoossa tulee taivaalta mitään valkoista. :D\nMinä tykkäsin kovasti tästä Chan Ho-Kein kirjasta, mutta ei se varmasti kaikkien kakkupala ole :D Harmillista, että äänikirjasovellus temppuilee, toivottavasti saat homman kuntoon! Meillä on ollut viime aikoina hurjan paljon nettikatkoja, mikä vaikuttaa myös toosan katseluun kun kaikki meidän ohjelmapalvelut (eli siis Netflix ja AmazonPrime) striimataan netin kautta. En paljon telkkaria katsele, mutta viikonloppuisin tykkään katsella tiettyjä sarjoja.\nMinna 2. tammikuuta 2021 klo 17.56\nTuosta nörtistä tuli heti mieleeni se Lisbeth Salanderin kaveri, joka hoiteli projekteja Lisbethille. Ja minä olen niin it-toope, ettei toinen samanmoinen ehkä edes ärsyttäisi ;-)\nHelmetistä löytyy The Borrowed parinakin painoksena (2016 ja 2017), Storytelistä sekä Second Sister että The Borrowed e- ja äänikirjoina. On tämä hieno maailma, kun käytännössä kaikki (tai ainakin melkein kaikki) kirjat on ihan käden ulottuvilla.\nTämä meni siis e-/äänikirjahyllyyni, kiitos!\nElegia 5. tammikuuta 2021 klo 8.28\nOlen lukenut ne kolme alkuperäistä Stieg Larssonin kirjaa eli Millennium-trilogian. Niitä Lagercrantzin kirjoittamia jatko-osia en ole lukenut, vaikka minulla se ensimmäinen (eli neljäs) kirja onkin. En oikein tiedä kiinnostaako lukea keinotekoista jatkoa sarjalle. Tämä Chan Ho-Kein kirja on tyyliltään hyvin erilainen kuin Larssonin kirjat.\nIhailen kyllä Helmetin mahtavaa valikoimaa. Joskus huvikseni katson saako sieltä jotain tiettyä (enkunkielistä) kirjaa ja monesti saa – jopa ihan uutuuksiakin! Suomalainen kirjastolaitos on kyllä ihan omaa luokkaansa.\nAmma 2. tammikuuta 2021 klo 19.01\nKieltämättä teknologiatrilleri ei just lähtökohtaisesti kuulosta minun kirjalta! Tosin onhan sitäkin aihepiiriä tullut luettua ja tykättyäkin, joten miksipä ei tämäkin voisi maistua.\nElegia 5. tammikuuta 2021 klo 8.31\nTämä on sellainen kirja, että on vaikea arvailla kuka voisi pitää ja kuka ei. Periaatteessa kirja on melko “tavanomainen” eli jos kiinnostaa eri maihin ja kulttuureihin sijoittuvat trillerit, niin tämä voisi soveltua lukemistoon.


Mikä inspiroi tekemään työtä ympäristön puolesta? Kysyimme asiaa Bruce Oreckilta!\nParin viikon takainen sateinen maanantai-aamu sai käännöksen parempaan, kun tapasimme Bruce Oreckin kahvila Birgitassa! Istuimme alas ja juttelimme muun muassa hänen motiiveistaan tehdä työtä ympäristön eteen sekä Itämeren merkityksestä hänelle. Saimme lyhyessäkin ajassa aikaan todella mielenkiintoisen ja monipuolisen keskustelun!\nMeren läheisyys muistuttaa Bruce Oreckia luonnon todellisesta voimasta.\nOlet tehnyt paljon työtä Helsingin elävöittämiseksi. Miten mielestäsi meren läheisyys vaikuttaa Helsinkiin kaupunkina ja asuinpaikkana?\nHelsingin sijainti Itämeren rannalla on todella hieno asia! Me ihmiset olemme loppujen lopuksi vesiolentoja; tarvitsemme vettä olemassaoloomme. Myös maapallo koostuu pitkälti vedestä, sillä vesi peittää maapallon pinta-alasta kaksi kolmasosaa. Veden läheisyys muistuttaa maapallon ja luonnon olemassaolosta, ja tuo tuntua, että olemme paremmin yhteydessä luonnon kanssa.\nEntä mitä meri merkitsee sinulle henkilökohtaisesti?\nRakastan olla meren lähellä - rakastan sen ääntä, tuoksua, kaikkea siinä. Meren voima muistuttaa siitä, että ihmisen elo maan päällä on loppujen lopuksi hyvin lyhyt ja merkityksetön. Meri on ollut läsnä miljoonia vuosia ja muovannut paljon kaikkea ympärillään, se muistuttaa minua hyvin luonnon todellisesta voimasta.\nOlet ollut mukana monessa kestävän kehityksen aloitteessa ja ilmastoasiat kiinnostavat sinua. Tämänkaltaiset aloitteet edesauttavat myös Itämeren hyvinvointia. Mikä inspiroi sinua jatkamaan tätä työtä?\nEn tiedä tuletko pitämään vastauksestani… Mutta luontoäiti ei loppujen lopuksi välitä meistä. Luonto pelaa pidempää peliä, ja ihmisten aika maan päällä on kovin lyhyt, jonka jälkeen luonto jatkaa eloaan kuin mitään ei olisi tapahtunutkaan. Ihmisen on elettävä luonnon ehdoilla, eikä luonnon ihmisen ehdoilla. Loppujen lopuksi, kaikessa yksinkertaisuudessaan, siinä on kyse lajimme selviytymisestä.\nMikä on mieleenpainuvin muistosi Itämereltä tai Suomen saaristosta?\nSuomen saaristohan on todella kaunis, mutta mieleenpainuvin muistoni on muutaman vuoden takaa täältä Helsingin Kaivopuistosta. Oli kylmä talvi-aamu, mutta aurinko paistoi kauniisti. Meren jään päällä oli sumukerros, ja auringon paistaessa se näky oli erittäin kaunis ja mieleenpainuva. Ihmiset kävelivät jään päällä ja se oli kokonaisuudessaan vain hyvin suomalainen hetki.\nKiitos vielä Bruce Oreck ajastasi ja mielenkiintoisesta keskustelusta!\nDROPP on saanut kunnian tehdä yhteistyötä erilaisten lahjakkaiden ja ympäristötietoisten henkilöiden kanssa. Voit lukea aikaisemman postauksemme Rasmus Tikkasesta täällä ja Ronyasta täällä.\nHeidi Nielsen June 18, 2017 Comment\nKotipizza osallistuu näyttävästi Itämeren suojeluun DROPP-vesillä!\nHeidi Nielsen July 11, 2017\nDROPPin SIGG-pullo sai äänestyksen avulla uuden ilmeen\nHeidi Nielsen June 16, 2017


Miksi juuri Raamattu? | Kansanlähetys\nMitä yhteistä on intialaisella 17-vuotiaalla koulupojalla, moldovalaisella historian yliopisto-opiskelijalla ja palestiinalaisella nuorukaisella?\nEi ainakaan heidän kulttuurinen, sosiaalinen tai uskonnollinen taustansa – eikä elämäntilanteensa. Intialainen poika oli sairaalassa myrkytettyään itsensä isänsä kovuuden tähden. Moldovalainen opiskelija oli ateistinen neuvostokansalainen. Palestiinalainen nuorukainen oli Hamas-järjestön yhden perustajan esikoispoika ja päätynyt israelilaiseen vankilaan.\nYhteistä heille kaikille oli se, että he tulivat tekemisiin itselleen täysin odottamattoman seikan kanssa. He kohtasivat Raamatun – ja siinä Jumalan sanan voiman. Ja se muutti heidän elämänsä.\nEräs pastori koki, että Jumala kehotti häntä viemään delhiläiseen sairaalaan Uuden testamentin. Saatesanoina hän luki Johanneksen evankeliumin tekstin luvusta 14 jakeen 19: – Koska minä elän, niin tekin saatte elää. Uuden testamentin saaja, intialainen 17-vuotias poika, oli kuoleman rajamailla. Hän pyysi rukoillen: Jeesus, jos voit antaa tuon elämän, niin tahdon antaa elämäni palvelukseesi. Tuosta pojasta tuli yksi tunnetuimpia kristinuskon puolustajia maailmassa: apologeetta Ravi Zacharias.\nHistorian opiskelijalle hänen professorinsa sanoi, että jos hän haluaa kutsua itseään historioitsijaksi, niin hänen tulisi lukea Raamattu. Nuori mies kysyi ihmetellen, miksi lukea moinen tarukirja. Professori vastasi: Raamattu on antiikin historian tärkein kirjallinen dokumentti. Lue se!\nJa niin tuo opiskelija hankki sen – mustasta pörssistä! Hän luki kirjan ja tajusi, ettei se ole tarua vaan totta. Hän rakastui Jeesukseen. Nykyään hän on yli 150 maassa toimivan Precept Ministries –raamattukoulutusjärjestön Euraasian aluejohtaja, pastori >> Vasile Filat.\nHamasin perustajan esikoinen, >> Mosab Hassan Yousef, puolestaan sai lahjaksi Uuden testamentin. Hänen kulttuurissaan lahjoja arvostetaan. Niinpä hän kävi lukemaan vierasta kirjaa. Kun hän Vuorisaarnasta luki Jeesuksen sanat vihollisen rakastamisesta, ne kävivät hänen lävitseen kuin sähköisku. Kuka tuo mies oikein on? Pian hänelle selvisi, että Jeesus on ratkaisevasti enemmän kuin profeetta. Hän on maailman Vapahtaja.\nRaamatun sanojen kohtaaminen oli heidän elämälleen käänteentekevää. Heidän palvelutyönsä on vaikuttanut miljooniin ihmisiin. Maailmassa on silti vielä lukemattomia ihmisiä, jotka tarvitsevat samaa kohtaamista.\nKutsun sinua mukaan tekemään siitä mahdollista. Jumala puhuu sanassaan. Sen kautta hän voi tehdä mahdottomia asioita.\nPuoli vuotta tai vuosi Kansanlähetysopistolla antaa hyvän perustan Raamatun syvällisemmälle ymmärtämiselle ja sen myötä koko elämälle. Tutustu Kansanlähetysopiston tarjontaan tästä.\nTule mukaan Ilkka Rytilahden lähettäjätiimiin